cyanic-selkie/wikianc huggingface dataset:
ഹൈഡ്രജൻ
സഹസംയോജക, ജൈവ സംയുക്തങ്ങൾ
സാധാരണ അവസ്ഥയിൽ H2 അത്രത്തോളം പ്രവർത്തനക്ഷമമല്ലാത്തതിനാൽ മിക്ക മൂലകങ്ങളുമായും അത് സംയുക്തങ്ങളുണ്ടാക്കുന്നില്ല. ദശലക്ഷക്കണക്കിന് ഹൈഡ്രോകാർബണുകളുണ്ടെങ്കിലും അവയൊന്നും തന്നെ ഹൈഡ്രജന്റേയും കാർബണിന്റേയും മൂലക തന്മാത്രകൾ നേരിട്ട് പ്രതിപ്രവർത്തിച്ചുണ്ടാകുന്നവയല്ല. കൂടുതൽ വിദ്യുത് ഋണമായ ഹാലൊജെനുകളെ പോലെയുള്ള മൂലകങ്ങളുമായി (ഫ്ലൂറിൻ, ക്ലോറിൻ, ബ്രോമിൻ, അയഡിൻ തുടങ്ങിയവ) പ്രവർത്തിച്ച് സംയുക്തങ്ങളുണ്ടാക്കാനുള്ള കഴിവ് ഹൈഡ്രജനുണ്ട്; ഇത്തരം സംയുക്തങ്ങളിൽ ഹൈഡ്രജൻ ഭാഗികമായ ധന ചാർജ്ജ് കൈവരിക്കുന്നു. ഫ്ലൂറിൻ, ഓക്സിജൻ, നൈട്രജൻ, കാർബൺ (ചില സംയുക്തങ്ങളിൽ മാത്രം) എന്നിവയുമായി ബന്ധനത്തിലേർപ്പെടുമ്പോൾ ഹൈഡ്രജൻ സഹസംയോജകമല്ലാത്ത ശക്തമായ ബന്ധനം (ഹൈഡ്രജൻ ബന്ധനം) സ്ഥാപിക്കുന്നു, പല ജൈവ തന്മാത്രകളൂടേയും സ്ഥിരതയ്ക്ക് ഇത് അത്യാവശ്യമാണ്. കുറഞ്ഞ വിത്യുദ് ഋണങ്ങളായ ലോഹങ്ങളുമായും, ഉപലോഹങ്ങളുമായും ഹൈഡ്രജൻ സംയുക്തങ്ങൾ ഉണ്ടാക്കുന്നുണ്ട്, അത്തരം സന്ദർഭങ്ങളിൽ ഭാഗികമായ ഋണ ചാർജ് കൈവരിക്കുന്നു. ഇത്തരം സംയുക്തങ്ങൾ പൊതുവെ ഹൈഡ്രൈഡുകൾ എന്നറിയപ്പെടുന്നു.
കാർബണുമായി ചേർന്ന് വലിയ അളവിൽ ഹൈഡ്രജൻ സംയുക്തങ്ങൾ ഉണ്ടാക്കുന്നുണ്ട്. ഇത്തരം സംയുക്തങ്ങൾ ജീവനുള്ള വസ്തുക്കളുമായി കൂടുതൽ ബന്ധപ്പെട്ടു കിടക്കുന്നതിനാൽ അവയെ ജൈവ സംയുക്തങ്ങൾ എന്ന് വിളിക്കപ്പെടാൻ കാരണമായി; അവയുടെ ഗുണങ്ങളെ പറ്റി പഠിക്കുന്ന മേഖലയാണ് ജൈവരസതന്ത്രം (organic chemistry) ജൈവിക സന്ദർഭങ്ങളിൽ അവയുടെ പഠനം ജൈവരസതന്ത്രം (biochemistry) എന്നറിയപ്പെടുന്നു. നിർവ്വചനമനുസരിച്ച് "ജൈവ" സംയുക്തമാകാൻ അവയിൽ കാർബണുണ്ടായാൽ മതി പക്ഷെ മിക്കതിലും ഹൈഡ്രജന്റെ സാന്നിദ്ധ്യമുണ്ട്, അത്തരം മിക്ക സംയുക്തങ്ങളിലും കാർബൺ-ഹൈഡ്രജൻ ബന്ധങ്ങളാണ് ആ തരത്തിൽപ്പെട്ടവയുടെ രാസഗുണങ്ങൾ നിശ്ചയിക്കുന്നത്, കൂടാതെ രസതന്ത്രത്തിൽ "ജൈവ" സംയുക്തങ്ങളുടെ ചില നിർവചനങ്ങൾ പ്രകാരം കാർബൺ-ഹൈഡ്രജൻ ബന്ധം ആവശ്യമാണ്.
അജൈവരസതന്ത്രത്തിലെ കോർഡിനേഷൻ കോമ്പ്ലക്സുകളിലെ രണ്ട് ലോഹ കേന്ദ്രങ്ങളെ ഹൈഡ്രൈഡുകൾ ബന്ധിപ്പിക്കുന്നു. 13-ആം ഗ്രൂപ്പ് അംഗങ്ങളിൽ ഇത് സാധാരണമാണ്, പ്രത്യേകിച്ച് ബോറെയ്നുകളിലും അലൂമിനിയം കോമ്പ്ലക്സുകളിലും അതുപോലെ കൂട്ടമായ കാർബൊറെയ്നുകളിലും.
ഹൈഡ്രൈഡുകൾ
ഹൈഡ്രജന്റെ സംയുക്തങ്ങളെ ഹൈഡ്രൈഡുകൾ എന്ന് വിളിക്കാമെങ്കിലും പലപ്പോഴും അയഞ്ഞ തലത്തിലാണീ വാക്കിന്റെ ഉപയോഗം. ഹൈഡ്രജൻ ഋണ ചാർജ് കൈവരിക്കുമ്പോൾ അല്ലെങ്കിൽ H− എന്ന് സൂചിപ്പിക്കപ്പെടുന്ന ആനയോൺ ആകുമ്പോൾ, കൂടുതൽ വിദ്യുത് ധനമായ മൂലകങ്ങളുമായി സംയുക്തങ്ങൾ സൃഷ്ടിക്കുമ്പോൾ എന്നീ സന്ദർഭങ്ങളിലാണ് "ഹൈഡ്രൈഡ്" എന്ന പദം ഉപയോഗിക്കപ്പെടുന്നത്. 1916 ൽ ഗിൽബേർട്ട് എൻ. ലൂയിസാണ് ഗ്രൂപ്പ് I, ഗ്രൂപ്പ് II എന്നിവയുടെ ലവണ-സമാന ഹൈഡ്രൈഡുകളിൽ ഹൈഡ്രൈഡ് ആനയോണിന്റെ സാധ്യതയെ പറ്റിയുള്ള ആശയം മുന്നോട്ട് വച്ചത്, ഉരുകിയ ലിഥിയം ഹൈഡ്രൈഡിനെ (LiH) വൈദ്യുതവിശ്ലേഷണം നടത്തി ആനോഡിൽ ഹൈഡ്രജനെ ഉല്പാദിപ്പിച്ച് 1920 ൽ മോയെർ ഇത് വിവരിക്കുകയും ചെയ്തു. ഹൈഡ്രജന് കുറഞ്ഞ വിദ്യുത് ഋണതയായതിനാൽ ഗ്രൂപ്പ് I, ഗ്രൂപ്പ് II എന്നിവയുടെ ഹൈഡ്രൈഡുകളിലല്ലാതെ ഈ പദം ഉപയോഗിക്കുന്നത് തെറ്റിദ്ധാരണയുണ്ടാക്കുന്നതാണ്. പോളിമെറിക്ക് ആയ, ഗ്രൂപ്പ് II ഹൈഡ്രൈഡ്, ഇതിനൊരപവാദമാണ്. ലിഥിയം അലൂമിനിയം ഹൈഡ്രൈഡിലെ ആനയോണിൽ ഹൈഡ്രിക്ക് കേന്ദ്രങ്ങൾ Al(III) ഉമായി നന്നായി ചേർന്ന രീതിയിലാണ്. ഏതാണ്ട് എല്ലാ പ്രധാന ഗ്രൂപ്പ് മൂലകങ്ങളുമായും ഹൈഡ്രൈഡുകൾ രൂപപ്പെടാമെങ്കിലും ഉണ്ടാകുന്ന സംയുക്തങ്ങളുടെ എണ്ണം കാര്യമായി വ്യത്യാസപ്പെടുന്നു; ഉദാഹരണത്തിന്, ഏതാണ്ട് നൂറിൽ കൂടുതൽ ബൈനറി ബോറെയ്ൻ ഹൈഡ്രൈഡുകൾ ഉള്ളതായി അറിയുമ്പോൾ ആകെ ഒരു ബൈനറി അലൂമിനിയം ഹൈഡ്രൈഡ് മാത്രമേ ഉള്ളൂ. വലിയ കോമ്പ്ലക്സുകൾ ഉള്ളതായി അറിയാമെങ്കിലും ബൈനറി ഇൻഡിയം ഹൈഡ്രഡ് ഇതുവരെ കണ്ടെത്തിയിട്ടില്ല.
പ്രോട്ടോണുകളും അമ്ലങ്ങളും
ഇലക്ട്രോൺ നീക്കപ്പെടുന്ന പ്രവർത്തനമായ ഓക്സീകരണം ഹൈഡ്രജനിൽ നടക്കുമ്പോൾ ഔപചാരികമായി H+ രൂപപ്പെടുന്നു, ഇലക്ട്രോണൊന്നുമില്ലാതെ ഒരു പ്രോട്ടോൺ മാത്രമുള്ള അണുകേന്ദ്രമാണ് ഇത്. അതുകൊണ്ടാണ്ട് H+ നെ പലപ്പോഴും പ്രോട്ടോൺ എന്ന് സൂചിപ്പിക്കപ്പെടുന്നത്. അമ്ലങ്ങളെ കുറിച്ചുള്ള വിവരണങ്ങളുടെ കേന്ദ്രഭാഗമാണ് ഇത്. ബ്രോൺസ്റ്റെഡ്-ലോറി (Bronsted-Lowry) സിദ്ധാന്തമനുസരിച്ച് അമ്ലങ്ങളെന്നാൽ പ്രോട്ടോൺ ദാതാക്കളും ക്ഷാരങ്ങളെന്നാൽ പ്രോട്ടോൺ സ്വീകർത്താക്കളുമാണ്.
ഇലക്ട്രോണുകളോടെയുള്ള മറ്റ് അണുക്കളും തന്മാത്രകളുമുള്ള ലായനികളിലും അയോണിക പരലുകളിലും വെറും പ്രോട്ടോൺ മാത്രമായ H+ ന് നിലനിൽപ്പില്ല. ഉന്നത താപനിലകളിലുള്ള പ്ലാസ്മ അവസരങ്ങളിലല്ലാത്ത ഇത്തരം സന്ദർഭങ്ങളിൽ അണുക്കളുടേയും തന്മാത്രകളുടേയും ഇലക്ട്രോൺ മേഘങ്ങളിൽ നിന്ന് പ്രോട്ടോണുകൾ വേർപെടുത്താനും സാധിക്കില്ല, അവ അവിടെ പറ്റിച്ചേർന്നു തന്നെ കിടക്കും. എന്നാൽ മറ്റ് പദാർത്ഥളുടെ മേൽ ബന്ധിക്കപ്പെട്ട് കിടക്കുന്ന ധന ചാർജോടെയുള്ള ഹൈഡ്രജൻ കാറ്റയോണിനെ 'പ്രോട്ടോൺ' എന്ന് സൂചിപ്പിച്ചു വരുന്നു, അതു പോലെ സ്വതന്ത്രമായി കിടക്കുന്ന പ്രോട്ടോണുകളെ "" എന്നും സൂചിപ്പിക്കുന്നു.
ലായനിയിൽ "നഗ്ന പ്രോട്ടോൺ" എന്ന് വിവരിക്കുന്നതിനു പകരം ജലീയമായ അമ്ല ലായനികൾ ഭാവനാപരമായ "ഹൈഡ്രോണിയം അയോൺ" ഉണ്ടെന്ന രീതിയിൽ പരിഗണിക്കപ്പെടുന്നു. അങ്ങനെയെങ്കിലും ലായനിയിൽ ചേർക്കപ്പെട്ടിരിക്കുന്ന ഹൈഡ്രജൻ കാറ്റയോണുകൾ പോലെയുള്ള ക്ലസ്റ്ററുകൾ ക്രമീകരക്കപ്പെടുകയാണെന്നാണ് മനസ്സിലാക്കപ്പെടുന്നത്. ജലം മറ്റ് ലായനികളിൽ ചേരുമ്പോഴാണ് മറ്റ് ഒക്സോണിയം അയോണുകൾ കാണപ്പെടുന്നത്.
ഐസോടോപ്പുകൾ
പ്രകൃത്യാ ഹൈഡ്രജന്റെ മൂന്ന് ഐസോടോപ്പുകൾ കാണപ്പെടുന്നു, , എന്നിവയാണവ. മുതൽ വരെയുള്ള അസ്ഥിരങ്ങളായ ഐസോടോപ്പുകൾ പരീക്ഷണ ശാലകളിൽ നിർമ്മിക്കപ്പെട്ടിട്ടുണ്ടെങ്കിലും അവയൊന്നും പ്രകൃതിയിൽ കാണപ്പെടുന്നില്ല.
ഉപയോഗത്തിലുള്ള ഐസോടോപ്പുകൾക്ക് വ്യത്യസ്തമായ നാമങ്ങൾ ഹൈഡ്രജന്റെ ഐസോടോപ്പുകൾക്കേ ഉള്ളൂ. റേഡിയോ ആക്റ്റിവിറ്റിയുടെ ആദ്യകാല പഠനങ്ങളിൽ റേഡിയോ ആക്റ്റിവതയുള്ള ഐസോടോപ്പുകൾക്ക് വ്യത്യസ്ത നാമങ്ങൾ നൽകിയിരുന്നു, അതിൽ ഡ്യൂട്ടീരിയം, ട്രീഷിയം എന്നിവയുടേതല്ലാതെ മറ്റ് നാമങ്ങളൊന്നും നിലവിൽ ഉപയോഗിക്കുന്നില്ല. ഡ്യൂട്ടീരിയം, ട്രീഷിയം എന്നിവയെ സൂചിപ്പിക്കാൻ 2H, 3H എന്നിങ്ങനെ ഉപയോഗിക്കുന്നതിനു പകരം യഥാക്രമം D, T എന്നീ അക്ഷരങ്ങൾ ഉപയോഗിക്കാറുണ്ട്, അതേ സമയം P എന്നത് ഫോസ്ഫറസിനെ കുറിക്കാൻ ഉപയോഗിക്കപ്പെടുന്നതിനാൽ പ്രോട്ടിയത്തെ കുറിക്കാൻ P ഉപയോഗിക്കാറില്ല. 2H, 3H എന്നീ സൂചകങ്ങളക്കാണ് മുൻഗണനയെങ്കിലും ഇന്റർനാഷണൽ യൂണിയൻ ഓഫ് പ്യുർ ആന്റ് അപ്ലൈഡ് കെമിസ്ട്രിയുടെ നാമകരണ നിർദ്ദേശങ്ങൾ പ്രകാരം ആവശ്യാനുസരണം D, T, 2H, 3H എന്നിവയിലേതും ഉപയോഗിക്കാവുന്നതാണ്.
കണ്ടുപിടിത്തവും ഉപയോഗവും
1671 ൽ റോബർട്ട് ബോയൽ ഇരുമ്പ് തരികളും നേർപ്പിച്ച അമ്ലവും തമ്മിലുള്ള പ്രവർത്തനം കണ്ടെത്തുകയും വിശദീകരിക്കുകയും ചെയ്തു, ഹൈഡ്രജൻ വാതകം സ്വതന്ത്രമാകുന്ന പ്രതിപ്രവർത്തനമായിരുന്നു അത്. 1766-ൽ, ഹെൻഡ്രി കാവൻഡിഷാണ് ഹൈഡ്രജനൻ പ്രത്യേക വസ്തുവാണെന്ന് കണ്ടെത്തിയത്, ലോഹ-അമ്ല പ്രതിപ്രവർത്തനം വഴി വരുന്ന വാതകത്തെ അദ്ദേഹം "കത്തുന്ന വായു" എന്നർത്ഥം വരുന്ന "phlogiston" എന്നാണ് വിളിച്ചത്, ശേഷം 1781 ൽ ഈ വാതകം കത്തിച്ചാൽ ജലം ലഭിക്കും എന്നും കണ്ടെത്തി. ഇക്കാരണങ്ങൾ കൊണ്ട് ഹൈഡ്രജനെ ഒരു മൂലകമെന്ന രീതിയിൽ കണ്ടുപിടിച്ചതിന്റെ ബഹുമതി ഹെൻഡ്രി കാവൻഡിഷിന്റെ പേരിലാണ്. 1783 ൽ ആന്റോണെ ലാവോഷിയറാണ് ഇതിന് ഹൈഡ്രജനെന്ന നാമം നൽകിയത്. ഹൈഡ്രോജിനിയം (hydrogenium', hydro: "ജലം", genes: "ഉണ്ടാക്കുന്നത്") എന്ന ഗ്രീക്ക് പദത്തിൽ നിന്നാണ് ഹൈഡ്രജൻ എന്ന വാക്കിന്റെ ഉത്ഭവം. ഹൈഡ്രജൻ കത്തിച്ചാൽ ജലം ലഭിക്കുന്നുവെന്ന കാവെൻഡിഷിന്റെ പരീക്ഷണം ലവോഷിയറും ലാപ്ലേസും ആവർത്തിക്കുകയുണ്ടായി, അതുപ്രകാരമായിരുന്നു ആ പേര് നൽകപ്പെട്ടത്.
റീജനറേഷൻ കൂളിങ്ങ് സങ്കേതം വഴി 1898 ൽ ജെയിംസ് ഡീവാറാണ് ആദ്യമായി ഹൈഡ്രജനെ ദ്രവീകരിച്ചത്, വാക്വം ഫ്ലാസകും അതേ സമയത്താണ് അദ്ദേഹം കണ്ടെത്തിയത്. തൊട്ടടുത്ത വർഷം തന്നെ അദ്ദേഹം ഖര ഹൈഡ്രജനും ഉല്പാദിപ്പിക്കുകയുണ്ടായി. 1931 ഡിസംബറിൽ ഹരോൾഡ് യൂറേയ് ഡ്യൂട്ടീരിയം കണ്ടെത്തി, 1934 ൽ ഏണസ്റ്റ് റൂഥർഫോർഡ്, മാർക്ക് ഓലിഫാന്റ്, പോൾ ഹാർടെക്ക് എന്നിവർ ചേർന്ന് ട്രീഷിയം വേർതിരിച്ചു. ജലത്തിൽ സാധാരണ ഹൈഡ്രജൻ മൂലകങ്ങൾക്ക് പകരം ഡ്യൂട്ടീരിയം ഉള്ള ഖനജലം 1932 ൽ യൂറേയുടെ സംഘം കണ്ടെത്തി. 1806 ൽ ഫ്രാൻസിസ് ഡി റിവാസ് ഹൈഡ്രന്റേയും ഓക്സിജന്റേയും മിശ്രിതം ഉപയോഗിക്കുന്ന ആദ്യത്തെ അന്തർദഹന യന്ത്രം നിർമ്മിച്ചു. 1819 ൽ എഡ്‌വാർഡ് ഡാനിയേൽ കാർക്ക് ഹൈഡ്രജൻ വാതകത്തിന്റെ ബ്ലോപൈപ്പ് കണ്ടുപിടിച്ചു. 1823 ൽ ഡോബെറിനറുടെ വിളക്കും ലൈംലൈറ്റും കണ്ടുപിടിക്കുകയുണ്ടായി.
1783 ൽ ജാക്വെസ് ചാൾസാണ് ആദ്യമായി ഹൈഡ്രജൻ നിറച്ച ബലൂൺ നിർമ്മിച്ചത്. 1852 ൽ ഹെന്രി ഗിഫ്ഫാർഡ് ഹൈഡ്രജൻ നിറച്ച ആകാശ നൗക കണ്ടുപിടിച്ചതിനെ തുടർന്ന് ആദ്യമായി ഉപയോഗപ്രദമായ വായു സഞ്ചാരം സാധ്യമായി. ജർമ്മൻ പ്രഭുവായിരുന്ന ഫെർഡിനാൻഡ് വോൺ സെപ്പിലിൻ ഈ ആശയത്തിന് കൂടുതൽ പ്രോൽസാഹനം നൽകി; ശേഷം ഇത് സെപ്പിലിൻസ് എന്ന് വിളിക്കപ്പെട്ടു; 1900 ലാണ് ഈ രീതിയിൽ ആദ്യമായി യാത്രസഞ്ചാരം നടത്തിയത്. 1910 മുതൽ പതിവ് പറക്കൽ സേവനങ്ങൾ ആരംഭിച്ചു, 1914 ഓഗസ്റ്റിൽ ഒന്നാം ലോകമഹായുദ്ധം പൊട്ടിപുറപ്പെടുന്നത് വരെ വലിയ കുഴപ്പങ്ങളൊന്നുമില്ലാതെ 35,000 യാത്രക്കർ അതുവഴി യാത്ര നടത്തിയിരുന്നു. യുദ്ധകാലത്ത് ഹൈഡ്രജൻ ഉപയോഗിച്ച് പൊങ്ങിയ ആകാശനൗകകൾ നിരീക്ഷണ തട്ടുകളായും ബോംബ് വർഷിക്കാനും ഉപയോഗിച്ചിരുന്നു.
ശ്രദ്ധേയമായ സ്വഭാവസവിശേഷതകൾ
ഹൈഡ്രജൻ സാധാരണ താപനിലയിലും മർദ്ദത്തിലും നിറമോ മണമോ രുചിയോ ഇല്ലാത്ത വാതകമാണ്. രണ്ടണുക്കൾ ഒരുമിച്ച് ചേർന്ന്‌ H2 തന്മാത്രകളായാണ് കാണപ്പെടുന്നത്. സ്വയം കത്തുന്ന വാതകമാണിത്. നക്ഷത്രങ്ങളുടെ ഊർജ്ജം ഹൈഡ്രജൻ അണുക്കളുടെ സംയോജനത്തിൽ നിന്നുമാണ് ഉല്പാദിപ്പിക്കപ്പെടുന്നത്‌. പ്രപഞ്ചത്തിൽ ഏറ്റവും കൂടുതൽ കാണപ്പെടുന്ന മൂലകമാണ് ഹൈഡ്രജൻ.
ഐസോടോപ്പുകൾ
ഹൈഡ്രജന് പ്രകൃതിയിൽ കാണപ്പെടുന്ന മൂന്ന് ഐസോടോപ്പുകളുണ്ട്. പ്രോട്ടിയം, ഡ്യൂട്ടിരിയം, ട്രൈറ്റിയം എന്നിവയാണവ. ന്യൂട്രോണുകളുടെ എണ്ണത്തിലാണ് ഇവ തമ്മിലുള്ള വ്യത്യാസം.
പ്രോട്ടിയം
ഇതിന്റെ അണുസംഖ്യയും അണുഭാരവും 1 ആണ്. പ്രകൃതിയിൽ കാണപ്പെടുന്ന ഹൈഡ്രജനിൽ‍ 99.985% പ്രോട്ടിയം കാണപ്പെടുന്നു. ഈ ഐസോടോപ്പ് റേഡിയോആക്റ്റീവല്ല.
ഡ്യൂട്ടിരിയം
ഹെവി ഹൈഡ്രജൻ എന്നും അറിയപ്പെടുന്നു. ഇതിന്റെ അണുസംഖ്യ 1-ഉം അണുഭാരം 2-ഉം ആണ്. പ്രകൃതിയിൽ കാണപ്പെടുന്ന ഹൈഡ്രജനിൽ‍ 0.015% ഡ്യൂട്ടിരിയം കാണപ്പെടുന്നു. ഇതിന്റെ പ്രതീകം 1H2 അല്ലെങ്കിൽ D ആണ്. ഈ ഐസോടോപ്പ് റേഡിയോആക്റ്റീവല്ല.
ട്രീറ്റിയം
ഇതിന്റെ അണുസംഖ്യ 1-ഉം അണുഭാരം 3-ഉം ആണ്. ഇതിന്റെ പ്രതീകം 1H3 അല്ലെങ്കിൽ T ആണ്. ഈ ഐസോടോപ്പ് റേഡിയോ ആക്റ്റീവ് ആണ്. അർധായുസ്സ് 12.32 വർഷം.
അണുഭാരം 4 മുതൽ 7 വരെയുള്ള ഐസോടോപ്പുകൾ പരീക്ഷണശാലയിൽ നിർമ്മിക്കപ്പെട്ടിട്ടുണ്ട്. അവയെല്ലാം വളരെ അസ്ഥിരങ്ങളാണ്.
അവലംബം
വർഗ്ഗം:മൂലകങ്ങൾ വർഗ്ഗം:അലോഹങ്ങൾ  വർഗ്ഗം:റിഫ്രിജെറെന്റുകൾ വർഗ്ഗം:നിരോക്സീകാരികൾ വർഗ്ഗം:അപകടകരമായ രാസവസ്തുക്കൾ
ജൂലൈ
ഗ്രിഗോറിയൻ കാലഗണനാരീതി പ്രകാരം ഏഴാമത്തെ മാസമാണ്‌ ജൂലൈ. 31 ദിവസമുണ്ട് ജൂലൈ മാസത്തിന്‌.
ജൂലൈ 31
വർഗ്ഗം:ജൂലൈ
പാൻഗ്രാം
അക്ഷരമാലയിലെ എല്ലാ അക്ഷരങ്ങളും ഒരിക്കലെങ്കിലും ഉപയോഗിച്ച് നിർമ്മിച്ചിരിക്കുന്ന അർത്ഥവത്തായ വാചകങ്ങളെയാണ് പാൻഗ്രാം എന്ന് പറയുന്നത്. ഗ്രീക്ക് ഭാഷയിലെ എല്ലാ അക്ഷരങ്ങളും എന്നർത്ഥം വരുന്ന പാൻഗ്രാമ എന്ന പദത്തിൽ നിന്നാണ് ഈ ഇംഗ്ലീഷ് വാക്കുണ്ടായത്. ഇംഗ്ലീഷ് ഭാഷയിൽ ഇങ്ങനെയുള്ള ഒരു വാചകത്തിനുള്ള ഏറ്റവും നല്ല ഉദാഹരണം  The quick brown fox jumps over the lazy dog ആണ്.
വിഭാഗം:ഭാഷ
എം.എൽ.എ. മണി പത്താം ക്ലാസ്സും ഗുസ്തിയും
പുറത്തേക്കുള്ള കണ്ണികൾ
വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
ഒപ്പോർട്ടോ
പോർച്ചുഗലിലെ ഒരു നഗരമാണ് ഒപ്പോർട്ടോ അഥവാ പോർട്ടോ (പോർച്ചുഗീസ്: Porto). യൂറോപ്പിലെ അധികം അറിയപ്പെടാത്തതും ആകർഷകവുമായ ഈ നഗരം യുനെസ്കോയുടെ ലോക പൈതൃക നഗരങ്ങളിലൊന്നാണ്. 1996 - ലാണ് ഈ നഗരം ലോക പൈതൃക സ്ഥാനം നേടിയത്. ഇവിടുത്തെ തുറമുഖവും ഒപ്പോർട്ടോ എന്നാണ് അറിയപ്പെടുന്നത്. തുറമുഖത്തിനു സമീപം നൂറ്റാണ്ടുകളായി ബ്രിട്ടീഷ് കപ്പൽ ജീവനക്കാർ വസിക്കുന്നു. വീഞ്ഞ് ഉൽപാദനം വിപണനം എന്നിവ ഇവിടുത്തെ ഒരു തൊഴിലാണ്. പോർച്ചുഗലിലെ പ്രധാന നദിയായ ഡൗറോ നദി ഒപ്പോർട്ടോയിൽവച്ചാണ് അറ്റ്ലാന്റിക് സമുദ്രത്തിൽ പതിക്കുന്നത്. ശില്പഭംഗിയുള്ള ദേവാലയങ്ങളും മദ്ധ്യകാല ഭവനങ്ങളും ഇവിടുത്തെ കാഴ്ചകളാണ്.
പുറത്തേക്കുള്ള കണ്ണികൾ
വർഗ്ഗം:പോർച്ചുഗലിലെ നഗരങ്ങൾ വർഗ്ഗം:യൂറോപ്പിലെ ലോകപൈതൃകകേന്ദ്രങ്ങൾ
ഹൈപ്പർ ടെക്സ്റ്റ്‌ ട്രാൻസ്ഫർ പ്രോട്ടോകോൾ
ഇന്റർനെറ്റിലൂടെ വിവരങ്ങൾ കൈമാറാനുള്ള ഒരു നയമാണ് ഹൈപ്പർ ടെക്സ്റ്റ്‌ ട്രാൻസ്ഫർ പ്രോട്ടോകോൾ അഥവാ എച്ച്‌.ടി.ടി.പി(HTTP). വേൾഡ്‌ വൈഡ്‌ വെബ്ബുമായി പ്രധാനമായും വിവരങ്ങൾ കൈ മാറുന്നത്‌ എച്ച്‌.ടി.ടി.പി. ഉപയോഗിച്ചാണ്. ഇന്റർനെറ്റ്‌ വഴി എച്ച്‌.ടി.എം.എൽ. താളുകൾ പ്രസിദ്ധീകരിക്കാനും സ്വീകരിക്കാനുമാണ് ഈ പ്രോട്ടോകോൾ ഉപയോഗിക്കുന്നത്‌.
എച്ച്.ടി.ടി.പി യുടെ സ്റ്റാൻഡേർഡ് നിർണയവും വികസനവും നടത്തിയത് ഇന്റെർനെറ്റ് എൻജിനീയറിംഗ് ടാസ്ക് ഫോഴ്‌സ് (IETF) ഉം വേൾഡ് വൈഡ് വെബ് കൺസോർഷ്യം (W3C) ഉം ചേർന്നാണ്. ഇതിന്റെ ഫലമായി HTTP/1.1 1999-ൽ RFC 2616 ലൂടെ നിർണയിക്കപ്പെട്ടു. വേൾഡ് വൈഡ് വെബിനായുള്ള ഡാറ്റാ ആശയവിനിമയത്തിന്റെ അടിത്തറയാണ് എച്ച്ടിടിപി, അവിടെ ഉപയോക്താവിന് എളുപ്പത്തിൽ ആക്‌സസ് ചെയ്യാൻ കഴിയുന്ന മറ്റ് ഉറവിടങ്ങളിലേക്ക് പ്രവേശിക്കുന്നതിനുള്ള ഹൈപ്പർലിങ്കുകൾ ഹൈപ്പർടെക്‌സ്റ്റ് ഡോക്യുമെന്റുകളിൽ ഉൾപ്പെടുന്നു, ഉദാഹരണത്തിന് ഒരു മൗസ് ക്ലിക്കിലൂടെ അല്ലെങ്കിൽ ഒരു വെബ് ബ്രൗസറിലെ സ്‌ക്രീനിൽ ടാപ്പുചെയ്യുന്നതിലൂടെ.
2022-ൽ പ്രസിദ്ധീകരിച്ച പ്രോട്ടോക്കോളിന്റെ ഏറ്റവും പുതിയ പതിപ്പാണ് എച്ച്ടിടിപി/3; സ്റ്റാൻഡേർഡൈസേഷനുമുമ്പ് 25% വെബ്‌സൈറ്റുകൾ ഇതിനകം ഉപയോഗിച്ചു കഴിഞ്ഞു. സെർവറിൽ പ്രവർത്തനക്ഷമമാക്കിയാൽ, എച്ച്ടിടിപി/1.1-നേക്കാളും എച്ച്ടിടിപി/2-നേക്കാളും വേഗത്തിലും, ചില സന്ദർഭങ്ങളിൽ എച്ച്ടിടിപി/1.1-നേക്കാൾ 3 ഇരട്ടി കൂടുതൽ വേഗതയുള്ള റിയൽ വേൾഡ് വെബ് പേജുകളിൽ ഉപയോഗിക്കുന്ന എച്ച്ടിടിപി/3-യ്ക്ക് കുറഞ്ഞ ലേറ്റൻസിയാണുള്ളത്. പഴയ സ്റ്റാൻഡേർഡുകളിലേതുപോലെ ടിസിപി (TCP/IP) ഉപയോഗിക്കാത്തതിനാൽ ഇതിന് ഭാഗിക ഉപയോഗമേയുള്ളു.
എച്ച്ടിടിപി പ്രോട്ടോക്കോളിന്റെ ആദ്യ പതിപ്പ് കൂടുതൽ വിപുലമായ പതിപ്പായി പരിണമിച്ചു, അത് ഭാവിയിലെ പതിപ്പ് 1.0-ലേക്കുള്ള ആദ്യ ഡ്രാഫ്റ്റായിരുന്നു.
ആദ്യകാല എച്ച്ടിടിപി റിക്വസ്റ്റുകളുടെ (ആർഎഫ്‌സി) വികസനം കുറച്ച് വർഷങ്ങൾക്ക് ശേഷം ആരംഭിച്ചു, ഇത് ഇന്റർനെറ്റ് എഞ്ചിനീയറിംഗ് ടാസ്‌ക് ഫോഴ്‌സിന്റെയും (ഐഇടിഎഫ്) വേൾഡ് വൈഡ് വെബ് കൺസോർഷ്യത്തിന്റെയും (ഡബ്ല്യു 3 സി) ഒരു ഏകോപിത ശ്രമമായിരുന്നു, പിന്നീട് ജോലി ഐഇടിഎഫിലേക്ക് മാറ്റി.
1996-ൽ എച്ച്ടിടിപി/1 അന്തിമമാക്കുകയും പൂർണ്ണമായി രേഖപ്പെടുത്തുകയും ചെയ്തു (പതിപ്പ് 1.0 ആയി). ഇത് 1997-ൽ പരിണമിച്ചു (പതിപ്പ് 1.1 ആയി) തുടർന്ന് അതിന്റെ സവിശേഷതകൾ 1999-ലും 2014-ലും അപ്ഡേറ്റ് ചെയ്തു.
എച്ച്ടിടിപിഎസ്(HTTPS) എന്ന് പേരിട്ടിരിക്കുന്ന അതിന്റെ സുരക്ഷിത വേരിയന്റ് 79% വെബ്‌സൈറ്റുകളും ഉപയോഗിക്കുന്നു.
2022-ൽ പ്രസിദ്ധീകരിച്ച എച്ച്ടിടിപി/2-ന്റെ പിൻഗാമിയാണ് എച്ച്ടിടിപി/3; 25% വെബ്‌സൈറ്റുകൾ ഉപയോഗിക്കുന്നു, ഇപ്പോൾ പല വെബ് ബ്രൗസറുകളും (73% ഉപയോക്താക്കൾ ഉപയോഗിക്കുന്നു) പിന്തുണയ്‌ക്കുന്നുണ്ട്. എച്ച്ടിടിപി/3 അടിസ്ഥാന ട്രാൻസ്പോർട്ട് പ്രോട്ടോക്കോളിനായി ടിസിപിക്ക് പകരം ക്വിക്ക്(QUIC) ഉപയോഗിക്കുന്നു. എച്ച്ടിടിപി/2 പോലെ, കാലഹരണപ്പെട്ടതല്ല. എച്ച്ടിടിപി/3-നുള്ള പിന്തുണ ആദ്യം ക്ലൗഡ്ഫ്ലെയറിലേക്കും ഗൂഗിൾ ക്രോമിലേക്കും ചേർത്തു, കൂടാതെ ഫയർഫോക്സിലും ഇത് പ്രവർത്തനക്ഷമമാക്കി.
സാങ്കേതിക അവലോകനം
ക്ലയന്റ്-സെർവർ മോഡലിൽ ഒരു റിക്വസ്റ്റ്-റെസ്പോൺസ് പ്രോട്ടോക്കോളായി എച്ച്ടിടിപി പ്രവർത്തിക്കുന്നു. ഉദാഹരണത്തിന്, ഒരു വെബ് ബ്രൗസർ ക്ലയന്റ് ആയിരിക്കാം, എന്നാൽ ഒന്നോ അതിലധികമോ വെബ്‌സൈറ്റുകൾ ഹോസ്റ്റുചെയ്യുന്ന കമ്പ്യൂട്ടറിൽ പ്രവർത്തിക്കുന്ന വെബ് സെർവർ എന്ന് പേരിട്ടിരിക്കുന്ന ഒരു പ്രോസസ്സ് സെർവറായിരിക്കാം. ക്ലയന്റ് ഒരു എച്ച്ടിടിപി റിക്വസ്റ്റ് മെസേജ് സെർവറിലേക്ക് അയയ്ക്കുന്നു. എച്ച്ടിഎംഎൽ ഫയലുകളും മറ്റ് ഉള്ളടക്കങ്ങളും പോലുള്ള ഉറവിടങ്ങൾ നൽകുന്ന അല്ലെങ്കിൽ ക്ലയന്റിനുവേണ്ടി മറ്റ് പ്രവർത്തനങ്ങൾ ചെയ്യുന്ന സെർവർ, ക്ലയന്റിലേക്ക് ഒരു റെസ്പോൺസ് സന്ദേശം നൽകുന്നു. റെസ്പോൺസിൽ റിക്വസ്റ്റിനെക്കുറിച്ചുള്ള കംപ്ലീക്ഷൻ സ്റ്റാറ്റസ് വിവരങ്ങൾ അടങ്ങിയിരിക്കുന്നു കൂടാതെ അതിന്റെ സന്ദേശ ബോഡിയിൽ റിക്വസ്റ്റ് ചെയ്ത ഉള്ളടക്കവും അടങ്ങിയിരിക്കാം.
അവലംബം
വർഗ്ഗം:ഇന്റെർനെറ്റ് പ്രോട്ടോക്കോളുകൾ വർഗ്ഗം:നെറ്റ്‌വർക്ക് പ്രോട്ടോക്കോളുകൾ
ദി ലോസ്റ്റ്‌ വേൾഡ് (നോവൽ)
ജോൺ മൈക്കൽ ക്രൈറ്റൺ 1995-ൽ എഴുതിയ ഒരു സയൻസ്-ഫിക്ഷൻ നോവൽ ആണ് ദി ലോസ്റ്റ്‌ വേൾഡ്.
സിനിമ
ഈ നോവലിനെ അടിസ്ഥാനമാക്കി 1997-ൽ സ്റ്റീവൻ സ്പിൽബർഗ്ഗ് ദി ലോസ്റ്റ്‌ വേൾഡ്: ജുറാസ്സിക്‌ പാർക്ക്‌ എന്ന ചലച്ചിത്രം സംവിധാനം ചെയ്യുകയുണ്ടായി.
അവലംബം
വർഗ്ഗം:ഇംഗ്ലീഷ് നോവലുകൾ
ചൂരക്കോട്ടുകാവ് ഭഗവതിക്ഷേത്രം
പണ്ട് നിറയെ ചൂരൽക്കാടായിരുന്ന ചൂരക്കാട്ടുകരയിലെ ഭഗവതിക്ഷേത്രമാണ് ചൂരക്കോട്ടുകാവ്. ദേവി മഹിഷാസുരമർദ്ദിനി ഭാവത്തിലാണ് ഇവിടെ കുടികൊള്ളുന്നത്. യാഗഭൂമിയായിരുന്ന സ്ഥലത്ത് സ്വയംഭൂവാണ് ഈ ഭഗവതി. വനദുർഗ്ഗ സങ്കൽപ്പമായതിനാൽ ഇവിടത്തെ ശ്രീകോവിലിന് മേൽക്കൂരയില്ല.
കാർത്തിക മഹോത്സവവും തൃശ്ശൂർപൂരാഘോവുമാണ് പ്രധാന ആഘോഷപരിപാടികൾ. എല്ലാ കൊല്ലവും ഈ ദേശക്കാർ മുടങ്ങാതെ തൃശ്ശൂർപ്പൂരത്തിൽ പങ്കുകൊള്ളുന്നു.
തൃശ്ശൂർപൂരം
തൃശ്ശുർപൂരം കൊടികയറുന്നതിന്റെ അന്നുതന്നെ വൈകീട്ട് ഈ ക്ഷേത്രത്തിലും പൂരം കൊടികയറും. തട്ടകത്തിലെ പ്രധാന നായർ കുടുംബങ്ങൾക്കാണ് കൊടിയേറ്റാനുള്ള അവകാശം. പൂരം കൊടികയറി കഴിഞ്ഞാൽ പിന്നെ ആറാം ദിവസം തൃശ്ശൂർപൂരവും അതിന്റെ പിറ്റേന്ന് ക്ഷേത്രത്തിൽ വച്ച് കൊടിക്കൽ പൂരവും.
പൂരം കൊടികയറി കഴിഞ്ഞാൽ ദിവസവും ഒരാനപ്പുറത്ത് മേളത്തോടെ ആറാട്ടും ശീവേലിയും ഉണ്ടാകും. ഉച്ചതിരിഞ്ഞ് തട്ടകത്തിലെ വിവിധഭാഗങ്ങളിലേക്ക് പറയെടുക്കാനായി ഭഗവതി എഴുന്നള്ളൂം. രാത്രിയിൽ ക്ഷേത്രകലകളും കൂടാതെ നാടകം, നൃത്തപരിപാടികളും നടക്കും.
തൃശൂർ പൂരത്തിന് 14 ആനകളോടെ എഴുന്നെള്ളുന്ന ഏക ഘടകപൂരം ഇതാണ്.
കാലത്ത് ആറരയോടെ ഒരാനപ്പുറത്ത് നാദസ്വരവും നടപ്പാണ്ടിയുമായി, പറകൾ ഏറ്റുവാങ്ങി, ദേവി വടക്കുംനാഥനെ ദർശിക്കാൻ പുറപ്പെടും.നടുവിലാലിലെത്തിയാൽ ഇറക്കിപൂജയുണ്ട്. പൂങ്കുന്നം, കോട്ടപ്പുറം വഴി നടുവിലാലിൽ എത്തുന്നു. ആപ്പോൾ അവിടെ 14 ആനകൾ നിരക്കും. നൂറിൽ കൂടുതൽ വിദ്വാന്മാർ നിരക്കുന്ന പാണ്ടിമേളം ശ്രീമൂലസ്ഥാനത്ത് നടക്കും.പതിനൊന്നു മണിയോടെ വടക്കുനാഥന്റെ പടിഞ്ഞാറെ നടവഴി അകത്തു കടന്ന് തെക്കേ ഗോപുരം വഴി പുറത്തു കടന്ന് പന്ത്രണ്ടു മണിയോടെ പാറമേക്കാവിൽഇറക്കി പൂജ. ചൂരക്കോട്ടുക്കാവു് ഭഗവതി എത്തിയ ശേഷം മാത്രമെ പാറമേക്കാവ് ഭഗവതി പുറപ്പെടുകയുള്ളു. ആനകളുടെ ബാഹുല്യംകൊണ്ടും ആചാരപ്രകാരമുള്ള ചടങ്ങുകളുടെ പ്രത്യേകതകൊണ്ടും മേളക്കാരുടെ എണ്ണംകൊണ്ടും ചൂരക്കോട്ടുകാവ് ഭഗവതിയുടെ പൂരം മറ്റ് ഘടകപൂരങ്ങളിൽ നിന്ന് വേറിട്ട് നില്ക്കുന്നു.
രാത്രി പന്ത്രണ്ടരയോടെ പാറമേക്കാവിൽ നിന്ന് പൂറപ്പെടുന്ന ദേവി വടക്കുംനാഥനെ വണങ്ങി 12 മണിയോടെ ചൂരക്കാട്ടുകരക്ക് പുറപ്പെട്ട് പുലർച്ചെ മൂന്നുമണിക്ക് ക്ഷേത്രത്തിലെത്തും.
അന്നേദിവസം രാത്രി മൂന്നാനപ്പുറത്ത് പഞ്ചവാദ്യത്തിന്റെ അകമ്പടിയോടെ ക്ഷേത്രസന്നിധിയിൽ കൊടിക്കൽ പൂരം. പൂരാവസാനം ആന കൊടിമരം വലിച്ച് താഴെയിടുന്നതോടെ ഒരാഴ്ച് നീണ്ട പൂരം ചടങ്ങുകൾക്ക് പരിസമാപ്തിയാവും.
അവലംബം
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:തൃശ്ശൂർ പൂരം വർഗ്ഗം:നൂറ്റെട്ട് ദുർഗ്ഗാക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ വർഗ്ഗം:അടാട്ട് ഗ്രാമപഞ്ചായത്തിലെ ആരാധനാലയങ്ങൾ
തുഗ്ലക്കാബാദ് കോട്ട
right|thumb|Tughlaqabad Fort, Tughlaqabad, Delhi ഇന്ത്യയുടെ തലസ്ഥാനനഗരമായ ഡെൽഹിയിലെ ഒരു നശിച്ചുപോയ കോട്ടയാണ് തുഗ്ലക്കാബാദ് കോട്ട (ഹിന്ദി: तुग़लक़ाबाद क़िला, ഉർദു: تغلق آباد قلعہ Tughlaqabad Qila). 6.5 കി.മി നീളത്തിൽ ഉള്ള ഈ കോട്ട പണിതത് ,1321-ൽ ഡെൽഹി സുൽത്താനേറ്റിന്റെ തുഗ്ലക്ക് വംശജനായ  ഗിയാസ് ഉദ്-ദിൻ തുഗ്ലക്ക്  ആണ്.
ചിത്രശാല
വർഗ്ഗം:ഡെൽഹിയിലെ വിനോദസഞ്ചാരകേന്ദ്രങ്ങൾ വർഗ്ഗം:ഡൽഹിയിലെ കോട്ടകൾ
ടെട്രാസൈക്ളിൻ
വിവിധയിനം ബാക്ടീരിയങ്ങൾ, ബാക്ടീരിയേതര രോഗാണുക്കൾ എന്നിവയ്ക്കെതിരെ പ്രവർത്തനക്ഷമതയുള്ള ഒരു ബ്രോഡ് സ്പക്ട്രം ആന്റിബയോട്ടിക്. ടെട്രാസൈക്ളിനുകൾ എന്ന് പൊതുവേ അറിയപ്പെടുന്ന ആന്റിബയോട്ടിക്കുകളിൽ, ഘടനാപരമായും രാസികമായും സമാനത പുലർത്തുന്ന ആറ് അംഗങ്ങളാണുള്ളത്. അതിലെ ഒരു അംഗമാണ് ടെട്രാസൈക്ളിൻ. ക്ളോറോടെട്രാസൈക്ളിൻ അഥവാ ഓറിയോമൈസിൻ (Aureomycin), ഓക്സിടെട്രാ സൈക്ലീൻ അഥവാ ടെറാമൈസിൻ (Terramycin) എന്നിവയാണ് മറ്റു പ്രധാന അംഗങ്ങൾ. ചില വൈറസുകൾക്കും പൂപ്പലുകൾക്കുമെതിരേ പ്രവർത്തനക്ഷമമല്ലെങ്കിലും വളരെ കുറച്ച് വിഷാംശം മാത്രമുള്ള പ്രതിബാക്ടീരിയം എന്ന നിലയ്ക്ക് ടെട്രാസൈക്ലിൻ വ്യാപകമായി ഉപയോഗിച്ചുവരുന്നു. റിക്കറ്റ്സിയ, അമീബാ, മൈക്കോപ്ലാസ്മ എന്നീ ബാക്ടീരിയേതര സൂക്ഷ്മാണുക്കളെയും ട്രക്കോമ, ഗുഹ്യരോഗങ്ങളായ ഗൊണേറിയ, സിഫിലിസ്, പ്രാവുകളെ ബാധിക്കുന്ന സിറ്റാകോസിസ് (Psitacosiss) എന്നീ രോഗങ്ങൾക്കു കാരണമായ സൂക്ഷ്മാണുക്കളേയും നശിപ്പിക്കാൻ ടെട്രാസൈക്ളിൻ ഉപയോഗിക്കുന്നു.
ഗുളിക രൂപത്തിലാണ് ടെട്രാസൈക്ലിൻ സാധാരണയായി നൽകിവരാറുള്ളത്. ജഠരാന്ത്രപഥത്തിൽ നിന്നാണ് ടെട്രാസൈക്ലിൻ ആഗിരണം ചെയ്യപ്പെടുന്നത്. പാലിന്റെയും അന്റാസിഡുകളുടെയും ഉപയോഗം ടെട്രാസൈക്ലിൻ ആഗിരണത്തെ പ്രതികൂലമായി ബാധിക്കുന്നു. ടെട്രാസൈക്ലിൻ ഞരമ്പുകളിലേക്കും പേശികളിലേക്കും നേരിട്ടും കുത്തിവയ്ക്കാറുണ്ട്. ഇത്തരം കുത്തിവയ്പുകൾ വളരെ വേദനാജനകമാണ്. രക്തത്തിൽ നിന്ന് ടെട്രാസൈക്ലിൻ പൂർണമായി കരളിലേക്ക് വലിച്ചെടുത്ത് സാന്ദ്രീകരിച്ച് പിത്തരസത്തിലൂടെ കുടലിൽ എത്തുന്നു. അവിടെനിന്ന് രക്തത്തിലേക്ക് വീണ്ടും ആഗിരണം ചെയ്യപ്പെടുകയും, 20-25 ശ.മാ. മൂത്രത്തിലൂടെ വിസർജിക്കപ്പെടുകയും ചെയ്യുന്നു.
ടെട്രാസൈക്ലിൻ അലർജി മൂലം തൊലി ചൊറിഞ്ഞു പൊട്ടുക, നാക്കിൽ കറുത്തതോ തവിട്ടു നിറത്തിലുള്ളതോ ആയ പാടയുണ്ടാവുക, ഗുദ ഭാഗത്ത് ചൊറിച്ചിൽ (pruritus ani), യോനിനാളത്തിലെ ശ്ലേഷ്മാവരണത്തിന് വീക്കം (vaginites), പനി, വയറുവേദന, ഓക്കാനം, ഛർദ്ദി, വയറിളക്കം, കരളിന് ക്ഷതം എന്നിവയുണ്ടാകാം. ഗർഭിണികളായ രോഗികൾ ടെട്രാസൈക്ലിൻ ഉപയോഗിച്ചാൽ മരണംവരെ സംഭവിച്ചേക്കാം. വൃക്കകൾക്ക് തകരാറുള്ള രോഗികൾക്ക് ടെട്രാസൈക്ലിൻ നൽകുന്നത് ആപൽക്കരമാണ്. ടെട്രാസൈക്ലിൻ ചികിത്സ സ്വീകരിച്ച ഗർഭിണികൾക്കുണ്ടാവുന്ന കുട്ടികളുടെ പല്ലിന് നിറവ്യത്യാസമുണ്ടാകാനിടയുണ്ട്. നോ: ആന്റി ബയോട്ടിക്കുകൾ
പുറം കണ്ണികൾ
വർഗ്ഗം:ആന്റിബയോട്ടിക്കുകൾ
തവളക്കണ്ണൻ (തുമ്പി)
നീർരത്നം കുടുംബത്തിൽ ഉള്ള സൂചിത്തുമ്പികളിൽ ഒരിനമാണ് തവളക്കണ്ണൻ - Southern Heliodor .
മറ്റു സൂചിത്തുമ്പികളെ അപേക്ഷിച്ച് ഇവയുടെ ശരീരം കുറുകിയതും ബലിഷ്ഠവും കണ്ണുകൾ വലുതുമാണ്. അരണ്ട കറുത്ത വരകളുള്ള ഇവയുടെ ശരീരം നേർത്ത മഞ്ഞ നിറമാണ്. ആൺതുമ്പികളുടെ വാലിന്റെയും ചിറകുകളുടേയും അഗ്രങ്ങളിൽ കറുപ്പു പൊട്ടുകളുണ്ട്. ഒഴുകുന്ന അരുവികൾക്കു സമീപം ഇവയെ കാണാറുണ്ട്. ഇന്ത്യയടക്കമുള്ള മിക്ക ഏഷ്യൻ രാജ്യങ്ങളും ഇവയുടെ ആവാസമേഖലകളാണ്.
മൈക്കൽസൺ മോർലി പരീക്ഷണം
thumb|300px 1887യിൽ നടത്തിയ മൈക്കൽസൺ മോർലി പരീക്ഷണത്തിന്റെ ലക്ഷ്യം പദാർത്ഥങ്ങളും ലൂമിനിഫെറസ് ഈതെറും തമ്മിലുള്ള ആപേക്ഷിക ചലനം നിരീക്ഷിക്കുക എന്നതായിരുന്നു. ആൽബർട്ട് അബ്രഹാം മൈക്കൾസൺ(Albert Abraham Michelson), എഡ്വാർഡ് മോർലി(Edward Morley) എന്നിവർ ചേർന്നാണ് ഈ പരീക്ഷണം നടത്തിയത്.അക്കാലത്തു പ്രകാശതരംഗങ്ങൾക്ക് സഞ്ചാരിക്കാൻ ഒരു മാധ്യമം ആവശ്യമാണെന്നും ലൂമിനിഫെറസ് ഈതെർ എന്ന സർവവ്യാപിയായ ഒരു മാധ്യമത്തിൽ കൂടെയാണ് പ്രകാശം സഞ്ചരിക്കുന്നത് എന്നും ഒരു വാദം ഉണ്ടായിരുന്നു. മൈക്കൽസൺ മോർലി പരീക്ഷണത്തിന്റെ പരാജയം ഈ വാദം തെറ്റാണു എന്ന് തെളിയിച്ചു.
മില കൂനിസ്
മിലാന മാർക്കോവ്ന "മില" കൂനിസ് (ഉക്രൈനിയൻ ഭാഷ: Міле́на Ма́рківна "Мі́ла" Ку́ніс; റഷ്യൻ ഭാഷ: Миле́на Ма́рковна "Ми́ла" Ку́нис; івр: מילה קוניס‎) (ജനനം ആഗസ്ത് 14, 1983) ഒരു അമേരിക്കൻ നടി ആണ്. 1991-ൽ ഏഴ് വയസുള്ളപ്പോൾ, കുടുംബസമേതം അവർ സോവിയറ്റ് യൂണിയനിൽ നിന്ന് അമേരിക്കയിലേക്ക് താമസം മാറി. സ്കൂൾ വിദ്യാഭ്യാസത്തിന് പുറമെ അഭിനയ പരിശീലനതിനും സമയം കണ്ടെത്തിയ കൂനിസിന് ഒരു ഏജന്റിന്റെ സേവനം ലഭിച്ചു. ധാരാളം പരസ്യങ്ങളിലും ടെലിവിഷൻ പരമ്പരകളും അഭിനയിച്ച അവർ തന്റെ പതിനഞ്ചാം വയസ്സിൽ ദാറ്റ് സെവന്റീസ് ഷോയിൽ എന്ന പരമ്പരയിൽ ജാക്കി ബർക്ക്ഹാർട്ട് എന്ന കഥാപാത്രത്തെ അവതരിപ്പിച്ചു. 1999 മുതൽ, ആനിമേഷൻ പരമ്പര ഫാമിലി ഗയ്യിൽ മെഗ് ഗ്രിഫിൻ എന്ന കഥാപാത്രത്തിനു ശബ്ദം നൽകുന്നു.
2008-ൽ പുറത്തിറങ്ങിയ ഫോർഗെറ്റിങ്ങ് സാറാ മാർഷൽ എന്ന ചിത്രത്തിൽ അവതരിപ്പിച്ച റേച്ചൽ എന്ന കഥാപാത്രം വഴിത്തിരിവായി. തുടർന്ന് 2010 ൽ സൈക്കോളജിക്കൽ ത്രില്ലർ ചിത്രം ബ്ലാക്ക് സ്വാനിലെ പ്രകടനം കൂനിസിനെ കൂടുതൽ പ്രശസ്തയാക്കി. ഈ ചിത്രത്തിലെ അഭിനയത്തിന് വെനീസ് അന്താരാഷ്ട്ര ചലച്ചിത്രമേളയിൽ അംഗീകാരം ലഭിച്ചു. കൂടാതെ മികച്ച സഹനടിക്കുള്ള എസ്എജി അവാർഡ്, ഗോൾഡൻ ഗ്ലോബ് നാമനിർദ്ദേശങ്ങളും ഈ ചിത്രത്തിലെ പ്രകടനത്തിനു മില കൂനിസിന് ലഭിച്ചു. നവ-നോയിർ ആക്ഷൻ ചിത്രമായ മാക്സ് പെയിൻ (2008), പോസ്റ്റ്-അപ്പോക്കലിപ്റ്റിക് ആക്ഷൻ ചിത്രം ദ ബുക്ക് ഓഫ് ഏലി (2010), റൊമാന്റിക് കോമഡി ചിത്രം ഫ്രൺഡ്സ് വിത്ത് ബെനിഫിറ്റ്സ് (2011), കോമഡി ചിത്രം ടെഡ് (2012), ഫാന്റസി ചിത്രം ഓസ് ദ ഗ്രേറ്റ് ആന്റ് പവർഫുൾ (2013), കോമഡി ചിത്രം ബാഡ് മോംസ് (2016) എന്നിവയാണ് മില കൂനിസ് അഭിനയിച്ച പ്രധാന ചിത്രങ്ങൾ.
അഭിനയിച്ച ചലച്ചിത്രങ്ങൾ
• 2
ബാഹ്യ കണ്ണികൾ
വർഗ്ഗം:1983-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:സോവിയറ്റ് യൂണിയനിൽ നിന്നും അമേരിക്കൻ ഐക്യനാടുകളിലേക്ക് കുടിയേറിയവർ വർഗ്ഗം:അമേരിക്കൻ ടെലിവിഷൻ നടിമാർ
ഇൻസമാം-ഉൽ-ഹഖ്
ഇൻസമാം-ഉൾ-ഹഖ് (ജനനം:3 മാർച്ച് 1970 ) ഒരു പാകിസ്താൻ അന്താരാഷ്ട്ര ക്രിക്കറ്ററും മുൻ ക്യാപ്റ്റനുമായിരുന്നു. 1992 ലോകകപ്പിലെ മികച്ച ബാറ്റിംഗ് പ്രകടനങ്ങളിലൂടെയാണ് അദ്ദേഹം ആദ്യമായി അന്താരാഷ്ട്ര ശ്രദ്ധയാകർഷിക്കുന്നത്.ലോക ക്രിക്കറ്റ് ചരിത്രത്തിലെ ഏറ്റവും മികച്ച ബാറ്റ്സ്മാൻ എന്ന നിലയിൽ അദ്ദേഹം അറിയപ്പെടുന്നു 2003 മുതൽ 2007 വരെ പാകിസ്താൻ ക്രിക്കറ്റ് ടീമിന്റെ ക്യാപ്റ്റനായിരുന്നു അദ്ദേഹം. 2007 ഒക്ടോബർ 5ന് അദ്ദേഹം അന്താരാഷ്ട്ര ക്രിക്കറ്റിൽനിന്ന് വിരമിച്ചു.
പുറത്തേക്കുള്ള കണ്ണികൾ
വർഗ്ഗം:1979-ൽ ജനിച്ചവർ വർഗ്ഗം:മാർച്ച് 3-ന് ജനിച്ചവർ വർഗ്ഗം:പാകിസ്താൻ ക്രിക്കറ്റ് കളിക്കാർ വർഗ്ഗം:സിതാര എ ഇംതിയാസ് പുരസ്കാരജേതാക്കൾ
ലെപിഡോപ്റ്റെറ
ഷഡ്പദങ്ങളിലെ വലിയ നിരയാണ് ചിത്രശലഭവും, നിശാശലഭവും ഉൾപ്പെടുന്ന ലെപിഡോപ്റ്റെറ (Lepidoptera). ശൽക്കങ്ങൾ എന്നർത്ഥം വരുന്ന ലെപിസ് (Lepis) ചിറക് എന്നർത്ഥം വരുന്ന പ്റ്റീറോൺ (Pteron) എന്നീ ഗ്രീക്ക് പദങ്ങളിൽ നിന്നാണ് ലെപിഡോപ്റ്റീറ എന്ന നാമം ഉണ്ടായത്.
തൃശ്ശൂർ ആകാശവാണി നിലയം
കേരളത്തിലെ മൂന്നാമത്തെ ആകാശവാണി നിലയമാണു 1956 നവംബർ 4-നു റിലേ സ്റ്റേഷനായി പ്രക്ഷേപണം തുടങ്ങിയ തൃശൂർ ആകാശവാണി നിലയം. മീഡിയം വേവ് 630Khz. ഇപ്പോൾ 101.1 Mhz - ൽ ഒരു കിലോവാട്ട് പ്രസരണശേഷിയുള്ള എഫ്.എം നിലയത്തിലൂടെയും ഒരേ സമയം പ്രക്ഷേപണമുണ്ട്.
ചരിത്രം
1966 ഓഗസ്റ്റ് 11 മുതൽ ഇവിടെ നിന്നും “വയലും വീടും”പരിപാടി ആരംഭിച്ചു. പാലക്കാട് ജില്ലയിലെ എരുമയൂർ ഗ്രാമത്തിൽ വെച്ചായിരുന്നു ഇതിന്റെ ഉദ്ഘാടനം നടന്നത്. കേരളത്തിലെ മാദ്ധ്യമങ്ങളിലെ ആദ്യ കാർഷികപരിപാടിയായിരുന്നു,അത്. 1960കളിൽ ഇന്ത്യയെ ബാധിച്ച കടുത്ത ഭക്ഷ്യക്ഷാമത്തെ തുടർന്ന് നെല്ലുല്പാദനം വർദ്ധിപ്പിക്കുന്നതിനു പ്രോത്സാഹനം നൽകുന്നതിനായി രാജ്യത്തിന്റെ വിവിധഭാഗങ്ങളിലെ 10 റേഡിയോ നിലയങ്ങളിൽ ആരംഭിച്ച കാർഷികപരിപാടിയുടെ ഭാഗമായിരുന്നു തൃശൂർ നിലയത്തിൽ നിന്നുള്ള വയലും വീടും.പാലക്കാട് മുതൽ തെക്ക് കുട്ടനാട് വരെയുള്ള പ്രദേശങ്ങളിലെ കർഷകരുടെ അഭിമുഖങ്ങളും അവർക്കായുള്ള അറിവികളും പ്രക്ഷേപണം ചെയ്യുകയായിരുന്നു പരിപാടി.കേരളത്തിലെ മറ്റ് നിലയങ്ങൾ അത് ഇവിടെ നിന്നും ടേപ് വരുത്തി പ്രക്ഷേപണം ചെയ്തുതുടങ്ങി.പിൽക്കാലത്ത് ”കൃഷിപാഠം”ആരംഭിച്ചതും ഇവിടെ നിന്നുമാണു.
ഒന്നാം പിണറായി വിജയൻ മന്ത്രിസഭ
2016ലെ കേരള നിയമസഭാ തെരഞ്ഞെടുപ്പിൽ ഇടതുപക്ഷ ജനാധിപത്യ മുന്നണി ഫ്രണ്ട്വിജയിച്ചതിന് ശേഷം രൂപീകരിച്ച പിണറായി വിജയന്റെ നേതൃത്വത്തിലുള്ള മന്ത്രിസഭയാണ് ഒന്നാം പിണറായി വിജയൻ മന്ത്രിസഭ. 2016 മെയ് 25 ന് സത്യപ്രതിജ്ഞ ചെയ്ത് അധികാരമേറ്റ സമയത്ത് മന്ത്രിസഭയിൽ മൊത്തം 19 മന്ത്രിമാരുണ്ടായിരുന്നു. കഴിഞ്ഞ സർക്കാരിൽ 21 മന്ത്രിമാരാണുണ്ടായിരുന്നത്. കേരളത്തിന്റെ 22-ാമത് മുഖ്യമന്ത്രിയായി പിണറായി വിജയൻ സത്യപ്രതിജ്ഞ ചെയ്തു, ഈ സ്ഥാനം വഹിക്കുന്ന പന്ത്രണ്ടാമത്തെ വ്യക്തിയാണദ്ദേഹം. പതിനഞ്ചാം നിയമസഭയിലേക്കുള്ള തെരഞ്ഞെടുപ്പിൽ 140-ൽ 99 സീറ്റുകളോടെ ചരിത്രപരമായ വിജയം നേടിയതിന് ശേഷം 2021 മെയ് 03 ന് മുഖ്യമന്ത്രി പിണറായി വിജയൻ ഗവർണർ ആരിഫ് മുഹമ്മദ് ഖാന് രാജി സമർപ്പിച്ചു.
തൃശ്ശൂർ ആകാശവാണി നിലയം
ചരിത്രം
എ. സത്യഭാമയായിരുന്നു ആദ്യ പ്രോഗ്രാം എക്സിക്യൂട്ടീവ്. പിന്നീടു നിയമിക്കപ്പെട്ട പി.ബാലചന്ദ്രൻ ഒരു അപകടത്തെ തുടർന്ന് ,ജോലി രാജിവെച്ച് ആലപ്പുഴയിൽ ചെമ്മീൻ കയറ്റുമതി വ്യവസായി ആയി.തുടർന്ന് കോഴിക്കോട്ട് നിന്ന് പ്രേം നായർ നിയമിക്കപ്പെട്ടു.അവരെ തുടർന്ന് സുശീലാവിജയരാഘവൻ ചുമതലയേറ്റു.ആദ്യം ചെമ്പുക്കാവിലും പിന്നെ പൂങ്കുന്നം രമാദേവിമന്ദിരത്തിനടുത്ത വാടകക്കെട്ടിടത്തിലും പ്രവർത്തനം ആരംഭിച്ച ആകാശവാണിയുടെ 20 കിലോവാട്ട് ട്രാൻസ്മിറ്റർ രാമവർമ്മപുരത്ത് തന്നെയായിരുന്നു.അതിനകത്ത് തന്നെ ചെറിയൊരു സ്റ്റുഡിയോയും ഉണ്ടായിരുന്നു.രാമവർമ്മപുരത്ത് പൂർണ്ണ സ്റ്റുഡിയോ സംവിധാനത്തോടെ സ്വതന്ത്ര നിലയമായി പ്രവർത്തനം ആരംഭിച്ചത് 1973 ഡിസംബർ 24നായിരുന്നു.അന്ന് വൈകിട്ട് നടന്ന സമ്മേളനത്തിൽ വാർത്താവിതരണ പ്രക്ഷേപണസഹമന്ത്രി ധരംവീർ സിൻഹയായിരുന്നു ഉദ്ഘാടനം നിർവഹിച്ചത്.ചെമ്പൈ “വാതാപി”,“ശിവ.ശിവ”,“ജയാപയോധിനി” തുടങ്ങിയ കീർത്തനങ്ങൾ ആലപിച്ചു. ടി.വി.രമണി, പരമേശ്വരൻ നമ്പൂതിരി എന്നിവർ അദ്ദേഹത്തിനു പക്കമേളമൊരുക്കി. തൃശൂർ പി രാധാകൃഷ്ണനായിരുന്നു മ്യൂസിക് പ്രൊഡ്യൂസർ എന്ന നിലയിൽ സംഗീതപരിപാടിയുടെ ചുമതല വഹിച്ചിരുന്നത്. മഹാകവി ജി.ശങ്കരക്കുറുപ്പ് ആകാശവാണിയെക്കുറിച്ച് എഴുതിയ കവിത ആലപിച്ചു. കലാമണ്ഡലം ക്ഷേമാവതിയും സംഘവും നൃത്തപരിപാടികൾ അവതരിപ്പിച്ചു.അന്നത്തെ ആഭ്യന്തരമന്ത്രി കെ കരുണാകരൻ ഉൾപ്പെടെയുള്ള പ്രമുഖർ ചടങ്ങിൽ സംബന്ധിച്ചു. അന്ന് പാലക്കാട് ചിറ്റൂർ സ്വദേശിനിയായ കെ.സത്യഭാമയായിരുന്നു പ്രോഗ്രാം മേധാവി.അവർ അന്ന് അസിസ്റ്റൻ സ്റ്റേഷൻ ഡയറക്റ്ററായിരുന്നു.പിന്നീട് അവർ ട്രിച്ചി സ്റ്റേഷൻ ഡയറക്റ്ററായി നിയമിക്കപ്പെട്ടു. ഗോവിന്ദരാജലുവായിരുന്നു ആദ്യ സ്റ്റേഷൻ ഡയറക്റ്റർ. 1976ൽ അദ്ദേഹം ചുമതലയേൽക്കും മുൻപ് എഞ്ചിനിയർമാരായിരുന്നു ഡയറക്റ്ററുടെ ചുമതല കൂടി നിർവഹിച്ചിരുന്നത്.
പറവൂർ സഹോദരിമാരിൽ ഇളയവളായ രാധാലക്ഷ്മി, അരുണാചലം, കെ.രവീന്ദ്രൻ, തോമസ് കുഞ്ഞുമ്മൻ, എൻ.കെ.സെബാസ്യൻ, എം.ഒ.കുട്ടൻ, എൻ.കെ.സെബാസ്റ്റ്യൻ, മാധവവാര്യർ, പി.പ്രഭാകരൻ തുടങ്ങിയവരായിരുന്നു ട്രാൻസ്മിഷൻ എക്സിക്യൂട്ടീവുമാർ. വിമലാവർമ്മ,വെണ്മണി വിഷ്ണു, കൌസല്യാമധു, എം.തങ്കമണി, എം.ഡി.രാജേന്ദ്രൻ, സി.പി രാജശേഖരൻ തുടങ്ങി പ്രഗൽഭരുടെ വൻനിര അനൌൺസർമാരായി ജോലിയിൽ പ്രവേശിച്ചു. പിന്നീട് സി.പി രാജശേഖരൻ പ്രോഗ്രാം എക്സിക്യൂട്ടീവും കോഴിക്കോട്,മംഗലാപുരം നിലയങ്ങളിൽ ഡയറക്റ്ററുമായി വിരമിച്ചു.നെയ്യാറ്റിങ്കര വാസുദേവൻ,റ്റി.വി.രമണി,തിരുവിഴ ശിവാനന്ദൻ,മങ്ങാട് കെ.നടേശൻ, തൃശൂർ പി.രാധാകൃഷ്ണൻ, പി.കെ കേശവൻ നമ്പൂതിരി, ഏ.അനന്തപദ്മനാഭൻ, സി.രാജെന്ദ്രൻ, ജി.വേണുഗോപാൽ തുടങ്ങിയ പ്രഗൽഭസംഗീതജ്ഞരും ആർ.ശ്രീകണ്ഠൻ നായരെപോലുള്ള മാദ്ധ്യമപ്രവർത്തകരും, എൻ.കെ.സെബാസ്റ്റ്യനെപ്പോലെ റേഡിയോ നാടകരംഗത്തെ അതികായരും തൃശൂർ നിലയത്തിൽ ജോലിനോക്കിയിട്ടുണ്ടു.പ്രശസ്ത ഗാനരചയിതാവായ എം.ഡി.രാജേന്ദ്രൻ 2012 ജൂലൈയിൽ സർവീസിൽ നിന്ന് വിരമിച്ചു.
ഒന്നാം പിണറായി വിജയൻ മന്ത്രിസഭ
രാജിവച്ച മന്ത്രിമാർ
വ്യവസായ മന്ത്രിയായിരുന്ന ഇ.പി. ജയരാജൻ വകുപ്പിന്റെ പൊതുമേഖലാസ്ഥാപനങ്ങളുടെ തലപ്പത്ത് ബന്ധുക്കളേ നിയമച്ചിതിനെ തുടർന്നുണ്ടായ ആരോപണത്തെ തുടർന്ന് 2016 ഒക്ടോബർ 14ന് രാജിവച്ചു, പിന്നീട് വിജിലൻസ് കുറ്റവിമുക്തനാക്കുകയും കോടതി ഈ നിലപാട് ശരിവയ്ക്കുകയും ചെയ്തു. ഗതാഗതമന്ത്രിയായിരുന്ന എ.കെ. ശശീന്ദ്രൻ ഒരു ചാനൽ ഒരുക്കിയ പെൺകെണിയിൽപ്പെടുകയും ആ സംഭാഷണം ചാനൽ 2017 മാർച്ച് 26ന് പുറത്തുവിട്ടതിനെ തുടർന്ന് ആന്ന് തന്നെ രാജിവച്ചു, തുടർന്ന് തോമസ് ചാണ്ടി മന്ത്രിയായി. എന്നാൽ 2017 നവംബർ 15ന് അദ്ദേഹവും രാജിവച്ചു. 2018 നവംബർ 26ന് ജലവിഭവവകുപ്പ് മന്ത്രിയായിരുന്ന മാത്യൂ ടി. തോമസ് ജെഡിഎസിലെ ധാരണ പ്രകാരം രാജിവച്ചു പകരം ചിറ്റൂർ എംഎൽഎ കെ. കൃഷ്ണൻ കുട്ടി മന്ത്രിയായി. ബന്ധുനിയമന വിവാദത്തെ തുടർന്ന് മന്ത്രി സ്ഥാനത്ത് തുടരാൻ കെ.ടി. ജലീൽ യോഗ്യനല്ലന്ന ലോകായുക്താ ഉത്തരവിനെതുടർന്ന് ഉന്നത വിദ്യാഭ്യാസ വകുപ്പ് മന്ത്രിയായിരുന്ന കെ.ടി. ജലീൽ 2021 ഏപ്രിൽ 13ന് രാജിവച്ചു.
തൃശ്ശൂർ ആകാശവാണി നിലയം
ചരിത്രം
തൃശൂർ പൂരത്തിന്റെയും ചെമ്പൈ സംഗീതോത്സവത്തിന്റേയും, വള്ളംകളികളുടേയും മറ്റും തത്സമയ പ്രക്ഷേപണങ്ങളിലൂടെ തൃശൂർ നിലയം ജനലക്ഷങ്ങളുടെയിടയിൽ സ്ഥാനം പിടിച്ചു. മിൻ മിനി, പ്രദീപ് സോമസുന്ദരം, കെ.എസ് മനീഷ, കെ.ബി.സുജാത തുടങ്ങിയ ഒരുപറ്റം പ്രശസ്ത ഗായകരുടെ വളർച്ചയിലും നിലയം നിർണ്ണായകമായ പ്രോത്സാഹനം നൽകിയിട്ടുണ്ടു.
ഒന്നാം പിണറായി വിജയൻ മന്ത്രിസഭ
അവലംബം
വർഗ്ഗം:കേരളത്തിലെ മന്ത്രിസഭകൾ
നാഷണൽ സർവ്വീസ് സ്കീം
ഭാരത സർക്കാരിന്റെ മേൽനോട്ടത്തിൽ പ്രവർത്തിക്കുന്ന ഒരു സംഘടനയാണ് നാഷണൽ സർവ്വീസ് സ്കീം. 1969-ൽ ആണ് ഇത് ആരംഭിച്ചത്. വിദ്യാർത്ഥികളുടേയും യുവജനങ്ങളുടേയും ഇടയിൽ സമൂഹത്തിനോടുള്ള സേവനസന്നദ്ധതാമനോഭാവം വളർത്താൻ ഉദ്ദേശിച്ചാണ് ഈ സംഘടന സ്ഥാപിതമായത്. "നോട്ട് മീ ബട്ട് യൂ" എന്നതാണ് എൻ.എസ്.എസിന്റെ ആപ്തവാക്യം. എല്ലാ വർഷവും സെപ്റ്റംബർ 24 ആണ് എൻ.എസ്.എസ്. ദിനമായി ആചരിക്കുന്നത്.എൻ‌എസ്‌എസ് ഒരു സന്നദ്ധ പദ്ധതിയാണ്. എൻ‌എസ്‌എസ് പദ്ധതി 11-ാം ക്ലാസ് മുതൽ ആരംഭിക്കുന്നു. കോളേജ് തലത്തിൽ എൻ‌എസ്‌എസ് വോളന്റിയർമാരെ ഒന്നും രണ്ടും വർഷ ഡിഗ്രി ക്ലാസ് വിദ്യാർത്ഥികളിൽ നിന്ന് ചേർക്കും. ഇന്ത്യൻ സർവ്വകലാശാലകളിൽ പഠിക്കുന്ന വിദേശ രാജ്യങ്ങളിൽ നിന്നുള്ള വിദ്യാർത്ഥികൾക്കും എൻ‌എസ്‌എസിൽ ചേരാനാകും, അങ്ങനെ അവർക്ക് ദേശീയ പുനർനിർമ്മാണത്തിന്റെയും കമ്മ്യൂണിറ്റി പ്രവർത്തനത്തിന്റെയും അനുഭവങ്ങൾ പങ്കിടാം. എൻ‌സി‌സി കേഡറ്റുകളെ എൻ‌എസ്‌എസിൽ ചേരാൻ അനുവദിക്കില്ല. അതുപോലെ എൻ‌എസ്‌എസ് സന്നദ്ധപ്രവർത്തകർ എൻ‌എസ്‌എസിൽ ഉള്ളിടത്തോളം എൻ‌സി‌സിയിലോ മറ്റേതെങ്കിലും യുവജന സംഘടനയിലോ പങ്കെടുക്കില്ല.
ഒരു എൻ‌എസ്‌എസ് സന്നദ്ധപ്രവർത്തകന് രണ്ട് വർഷ കാലയളവിൽ ആകെ 240 മണിക്കൂർ സാമൂഹിക സേവനം ചെലവഴിക്കേണ്ടതുണ്ട്. എല്ലാ വർഷവും ഒരു എൻ‌എസ്‌എസ് സന്നദ്ധപ്രവർത്തകൻ 20 മണിക്കൂർ നീക്കിവയ്ക്കണം. ഓറിയന്റേഷനും 100 മണിക്കൂറും കമ്മ്യൂണിറ്റി സേവനത്തിന്റെ.
എൻ‌എസ്‌എസ് സന്നദ്ധപ്രവർത്തകനായി ചേരുന്നതിന്, നിങ്ങളുടെ സ്കൂളിന്റെ / കോളേജിന്റെ എൻ‌എസ്‌എസ് പ്രോഗ്രാം ഓഫീസറുമായി ബന്ധപ്പെടുക. എൻ‌എസ്‌എസിൽ പ്രവേശനം സൗജന്യമാണ്.
ആവശ്യമായ സേവന സമയം വിജയകരമായി പൂർത്തിയാക്കിയ എൻ‌എസ്‌എസ് വോളന്റിയർമാർക്ക് ഒരു സർട്ടിഫിക്കറ്റ് നൽകും. സ്ഥാപനങ്ങൾ / സർവ്വകലാശാല തീരുമാനിച്ച പ്രകാരം എൻ‌എസ്‌എസ് സന്നദ്ധപ്രവർത്തകർക്ക് ഉന്നതപഠനത്തിലും മറ്റ് ആനുകൂല്യങ്ങളിലും പ്രവേശന സമയത്ത് കുറച്ച് വെയിറ്റേജ് ലഭിക്കും
പ്രവർത്തനങ്ങൾ
ഗതാഗതം നിയന്ത്രിക്കുക, ക്യൂ നിയന്ത്രിക്കുക, തിരക്കുള്ളയിടത്ത് മാർഗ്ഗനിർദ്ദേശം നൽകുക, കലാമേളകളിൽ സഹായം ചെയ്തുകൊടുക്കുക,പ്രവർത്തന മേഖലയിലെ ജനങ്ങളുമായി നല്ല ബന്ധം സ്ഥാപിക്കുക, എന്നിവയൊക്കെ എൻ.എസ്.എസ് ചെയ്യുന്ന സന്നദ്ധപരിപാടികളിൽ ചിലതാണ്. ഇന്ത്യയിലെ ഒട്ടുമിക്ക വിദ്യാഭ്യാസസ്ഥാപനങ്ങളിലും എൻ.എസ്.എസ്സിന് ശാഖകളുണ്ട്.സ്കൗട്ട്സ്, എൻ.സി.സി എന്നിവയും സമാനമായ ഉദ്ദേശ്യ ലക്ഷ്യങ്ങളിൽ പ്രവർത്തിക്കുന്ന സംഘടനളാണ്. ലക്ഷ്യങ്ങൾ  :-  വിദ്യാർഥികളെ രാഷ്ട്ര പുനരനിർമ്മാണത്തിൽ പങ്കാളികളാക്കുക.വിദ്യാർഥികളെ സമൂഹത്തോട് കടമ ഉള്ളവരാക്കിത്തീർക്കുക.
പുറമേയ്ക്കുള്ള കണ്ണികൾ
വർഗ്ഗം:ഭാരതസർക്കാർ
അദ്വൈതാനന്ദൻ
ദക്ഷിണേന്ത്യയിലെ പ്രസിദ്ധനായ ഒരു അദ്വൈതാചാര്യനായിരുന്നു ‍അദ്വൈതാനന്ദൻ (1149 - 1199). ശങ്കരാചാര്യരുടെ ശാരീരകഭാഷ്യത്തിന്റെ വ്യാഖ്യാനമായ ബ്രഹ്മവിദ്യാഭരണത്തിന്റെ കർത്താവാണ് ഇദ്ദേഹം. ശാന്തിവിവരണം, ഗുരുപ്രദീപം എന്നീ കൃതികളും ഇദ്ദേഹം രചിച്ചിട്ടുണ്ട്. ഇവയിൽ ഏറ്റവും പ്രസിദ്ധം ബ്രഹ്മവിദ്യാഭരണം ആണ്. രാമതീർഥൻ, പ്രകാശാനന്ദൻ എന്നിവർ അദ്വൈതാനന്ദന്റെ ശിഷ്യന്മാരായിരുന്നു.
കാവേരി നദീതീരത്തുള്ള പഞ്ചനദം എന്ന സ്ഥലത്ത് കൌണ്ഡിന്യഗോത്രക്കാരനായ പ്രമനാഥമഖിയുടെയും പാർവതിയുടെയും പുത്രനായി 1149-ൽ ജനിച്ചു. ഇദ്ദേഹത്തിന്റെ ആദ്യത്തെ പേര് സീതാപതി എന്നായിരുന്നു. 17-ആം വയസ്സിൽ ബ്രഹ്മചര്യം അവസാനിച്ചതിനെത്തുടർന്നു സന്ന്യാസം സ്വീകരിച്ചു. അന്നുമുതൽ അദ്വൈതാനന്ദൻ എന്ന പേരിലറിയപ്പെടുകയും ചെയ്തു. ന്യായം, മീമാംസ എന്നിവയിൽ പ്രാവീണ്യം നേടി. ശ്രീ കാഞ്ചിശാരദാ മഠാധിപതി ഭൂമാനന്ദൻ ഇദ്ദേഹത്തെ തന്റെ പിൻഗാമിയാക്കി. 34 വർഷം മഠാധിപതിയായി ഇദ്ദേഹം തുടർന്നു. രാമാനന്ദസരസ്വതിയിൽ നിന്ന് ശാരീരികസൂത്രഭാഷ്യം പഠിച്ചശേഷം ദേശാടനത്തിനിറങ്ങുകയും ശങ്കരമതം പ്രചരിപ്പിക്കുകയും ചെയ്തു. 50-ആം വയസ്സിൽ ചിദംബരത്തുവച്ച് ഇദ്ദേഹം സമാധിയടഞ്ഞു.
വർഗ്ഗം:ഹൈന്ദവാചാര്യന്മാർ
ലൈംഗികപ്രത്യുൽപ്പാദനം
രണ്ടു ജീവികൾക്കിടയിൽ ജനിതകവസ്തുക്കളുടെ കൈമാറ്റം വഴി നടക്കുന്ന പ്രത്യുൽപ്പാദനമാണ് ലൈംഗികപ്രത്യുൽപ്പാദനം. ഇതിനുമുന്നോടിയായി മാതൃ-പിതൃജീവികളിൽ നിന്ന് ക്രോമസോം സംഖ്യ പകുതിയായി കുറയ്ക്കുന്ന ഊനഭംഗം എന്ന കോശവിഭജനം നടക്കുന്നു. പുതുതായി രൂപപ്പെടുന്ന മാതൃ- പിതൃ സ്വഭാവങ്ങളെ വഹിക്കുന്ന ആൺ-പെൺ ബീജങ്ങൾ ബീജസംയോഗം എന്ന പ്രക്രിയവഴി കൂടിച്ചേർന്ന് സിക്താണ്ഡം എന്ന ഒറ്റകോശമുണ്ടാകുന്നു. സിക്താണ്ഡം പടിപടിയായി ക്രമഭംഗം എന്ന കോശവിഭജനത്തിന് വിധേയമായി പൂർണ്ണവളർച്ചയെത്തിയ ജീവിയായി മാറുന്നു. രണ്ടുവ്യത്യസ്ത ലിംഗകോശങ്ങൾ ചേർന്നുരൂപപ്പെട്ടവയായതിനാൽ പുതുതായുണ്ടായ ജീവികൾ മാതൃ-പിതൃജീവികളിൽ നിന്ന് ജനിതകഘടനയിൽ തീർത്തും വ്യത്യസ്തരായിരിക്കും. ബഹുകോശജീവികളിൽ പ്രബലരായ മനുഷ്യരിൽ പുംബീജവും അണ്ഡവും തമ്മിൽ ആന്തരബീജസംയോഗത്തിലൂടെ യോജിച്ച് പുതിയ സന്താനങ്ങൾ രൂപപ്പെടുന്നു.
പ്രാധാന്യം
ഇത്തരം പ്രത്യുൽപ്പാദനത്തിന് മാതൃജീവിയും പിതൃ ജീവിയും ആവശ്യമാണ്. മാതൃ-പിതൃ ജീവികളിൽ നിന്ന് ജനിതകവ്യതിയാനങ്ങൾ ഉൾക്കൊള്ളുന്ന പുതിയ തലമുറയെ ഉത്പാദിപ്പിക്കുക വഴി മാറുന്ന പരിസ്ഥിതിയ്ക്കനുസരിച്ച് അനുകൂലനങ്ങൾ രൂപപ്പെടുന്നു. രണ്ടുവ്യത്യസ്തജീവികളുടെ ജീനുകളുടെ സങ്കരണം വഴി നിലനിൽക്കാൻ ഏറെ സാദ്ധ്യതകളുള്ള സന്താനങ്ങളുടെ ഉത്പാദനവും ഇത് സാദ്ധ്യമാക്കുന്നു. എന്നാൽ രണ്ടുജീവികളുടെ സംയോഗത്തിന് ആവശ്യമായ ഊർജ്ജനഷ്ടം, ഉൽപ്പരിവർത്തനങ്ങൾ രൂപപ്പെടാനുള്ള സാദ്ധ്യത, വളരെക്കുറച്ചുജീവജാലങ്ങൾ മാത്രം സൃഷ്ടിക്കപ്പെടാനുള്ള സാദ്ധ്യത ഇവയൊക്കെ ലൈംഗികപ്രത്യുൽപ്പാദനത്തിന്റെ പരിമിതിയാണ്.
സസ്യങ്ങളിലെ ലൈംഗികപ്രത്യുൽപ്പാദനം
പുഷ്പിക്കുന്ന സസ്യങ്ങൾ, പന്നൽച്ചെടികൾ, ബ്രയോഫൈറ്റുകൾ എന്നിവയിൽ ലൈംഗികപ്രത്യുൽപ്പാദനം നടക്കുന്നു. സസ്യങ്ങളിൽ ഊനഭംഗത്തിലൂടെ രൂപ്പെടുന്ന രേണുക്കൾ പിന്നീട് ക്രമഭംഗത്തിലൂടെ വളർന്ന് ഗാമറ്റോഫൈറ്റ് ഘട്ടത്തിലെത്തുന്നു. സ്പോറോഫൈറ്റ് ഘട്ടത്തെത്തുടർന്ന് ഗാമറ്റോഫൈറ്റ് ഘട്ടം വരുന്ന തരത്തിൽ തലമുറകളുടെ ചാക്രികത സസ്യങ്ങളിൽ നിരീക്ഷിക്കാം. മാതൃ-പിതൃജീവികളിൽനിന്ന് ഊനഭംഗം എന്ന കോശവിഭജനം വഴി ബീജങ്ങൾ ഉണ്ടാകുന്നു. രൂപപ്പെടുന്ന പുംബീജങ്ങളും സ്ത്രീബീജങ്ങളും പരസ്പരം യോജിച്ച് അവയുടെ ക്രോമസോം ഘടകങ്ങൾ ഒന്നിപ്പിക്കുന്ന പ്രക്രിയയാണ് ബീജസംയോഗം. ബീജസംയോഗഫലമായി ഉണ്ടാകുന്ന ഒറ്റക്കോശമായ സിക്താണ്ഡം ക്രമഭംഗത്തിലൂടെ വളർന്നുവിഭജിച്ച് പൂർണ്ണവർച്ചയുള്ള ജീവിയായി മാറുന്നു. ജന്തുക്കളിൽ ശരീരത്തിനകത്തുവച്ച് ബീജങ്ങൾ സംയോജിക്കുന്ന പ്രക്രിയ ആന്തരബീജസങ്കലനം എന്നും ശരീരത്തിനുപുറത്തുവച്ച് നടക്കുന്ന സംയോജനം ബാഹ്യബീജസങ്കലനം എന്നും അറിയപ്പെടുന്നു.
പരാഗണം
സസ്യങ്ങളിൽ പുംബീജമായ പൂമ്പൊടി അതേ പൂവിന്റേയോ അതേ സസ്യത്തിലെ മറ്റൊരു പൂവിന്റേയോ പരാഗണസ്ഥലത്തുപതിക്കുന്ന പ്രക്രിയയാണ് സ്വപരാഗണം. ഒരു പൂവിലെ പൂമ്പൊടി അതേ വർഗ്ഗത്തിൽപ്പെട്ട മറ്റൊരു പൂവിന്റെ പരാഗണസ്ഥലത്തുപതിക്കുന്നതാണ് പരപരാഗണം. പൂമ്പൊടി പരാഗണസ്ഥലത്തുപതിക്കുന്നതിന് അജീവീയമാധ്യമങ്ങളും ജീവീയമാധ്യമങ്ങളും സഹായിക്കുന്നു.
അജീവീയമാധ്യമങ്ങൾ
കാറ്റിന്റെ സഹായത്താൽ നടക്കുന്ന പരാഗണം അനിമോഫിലി എന്നറിയപ്പെടുന്നു. അപ്പൂപ്പൻതാടി മരം ഈ ഗണത്തിൽപ്പെടുന്നു. ജലത്തിന്റെ സഹായത്താൽ നടക്കുന്ന പരാഗണമാണ് ഹൈഡ്രോഫിലി. തെങ്ങ്, കുരുമുളക് ഇവ ഈ ഗണത്തിലുൾക്കൊള്ളുന്നു.
ജീവീയമാധ്യമങ്ങൾ
ഷഡ്പദങ്ങൾ വഴി നടക്കുന്ന എന്റമോഫിലി എന്ന പരാഗണം ചിത്രശലഭം, നിശാശലഭം, ഉറുമ്പുകൾ, വണ്ടുകൾ എന്നിവവഴി നടക്കുന്നു. സൂര്യകാന്തി, ഓർക്കിഡുകൾ, സെക്കാട് എന്നീ സസ്യങ്ങൾ എന്റമോഫിലിയെ ആശ്രയിക്കുന്നു. പക്ഷികളാൽ നടക്കുന്ന ഓർണിത്തോഫിലി എന്ന തരം പരാഗണം താരതമ്യേന ചുവപ്പുകൂടുതലുള്ള, ധാരാളം തേനടങ്ങിയ സസ്യങ്ങളിൽ നടക്കുന്നു. വാവലുകളുടെ സഹായത്താൽ നടക്കുന്ന കൈറോപ്റ്റീറോഫിലി രാത്രിയിൽ പുഷ്പിക്കുന്ന സസ്യങ്ങളായ മ്യൂക്കുന, സോസേജ് മരം എന്നിവയ്ക്ക് അനുയോജ്യമാണ്.
സപുഷ്പികളിലെ ലൈംഗികപ്രത്യുൽപ്പാദനം
സസ്യങ്ങളിൽ ഏറ്റവും പ്രബലരാണ് സപുഷ്പികൾ. പൂക്കളാണ് ഇവയുടെ പ്രത്യുൽപ്പാദന അവയവങ്ങൾ. പുഷ്പത്തിലെ പുരുഷലൈംഗികാവയവമാണ് കേസരപുടം. കേസരപുടത്തിൽ ധാരളം കേസരങ്ങളുണ്ടാകും. കേസരത്തിലെ നേർത്ത തണ്ട് പോലുള്ള ഭാഗം ആണ് തന്തുകം .വീർത്ത അഗ്രഭാഗത്തെ പരാഗി എന്നുവിളിക്കുന്നു. സ്ത്രീലൈംഗികാവയവമാണ് ജനിപുടം. പരാഗണസ്ഥലം, ജനിദണ്ഡ്, അണ്ഡാശയം എന്നിവയാണ് ജനിപുടത്തിലെ പ്രധാനഭാഗങ്ങൾ. കേസരവും ജനിയും ഒരേ പൂവിൽത്തന്നെയുണ്ടെങ്കിൽ അവ ദ്വിലിംഗപുഷ്പങ്ങളാണ്. നെല്ല്, വെണ്ട, മാവ്, കശുമാവ്, ചെമ്പരത്തി, പയർ, വഴുതന, ചുണ്ട എന്നിവ ഈ ഗണത്തിൽപ്പെടുന്നു. കേസരമോ ജനിയോ ഏതെങ്കിലും ഒന്നുമാത്രം വഹിക്കുന്നവയാണ് ഏകലിംഗപുഷ്പങ്ങൾ. കേസരം മാത്രമുള്ളവ ആൺപൂവായും ജനിമാത്രമുള്ളവ വെൺപൂവായും വിവക്ഷിക്കപ്പെടുന്നു. വെള്ളരി, ജാതി, കമുക്, പടവലം, തെങ്ങ്, മത്തൻ, പാവൽ എന്നിവ ഈ ഗണത്തിൽ ഉൾപ്പെടുന്നു. ആൺപൂക്കളോ പെൺപൂക്കളോ മാത്രമുള്ള ജാതി, പപ്പായ എന്നിവ ഏകലിംഗസസ്യങ്ങളാണ്. ആൺ-പെൺപൂക്കൾ ഒരേ സസ്യത്തിൽതന്നെയുണ്ടെങ്കിൽ അവയാണ് ദ്വിലിംഗസസ്യങ്ങൾ. മത്തൻ, പടവലം, പാവൽ, തെങ്ങ് ഇവ ദ്വിലിംഗസസ്യങ്ങളാണ്. കാറ്റ്, ജലം, ജന്തുക്കൾ എന്നിവയുടെ സഹായത്താൽ പരാഗണം നടക്കുമ്പോൾ പൂമ്പൊടി പരാഗണസ്ഥലത്ത് പതിക്കുന്നു. അവിടെ നിന്നും രൂപപ്പെടുന്ന ഒരു ചെറിയ നാളിയിലൂടെ (പോളൻ ട്യൂബ്) പൂമ്പൊടി അണ്ഡാശയത്തിലെത്തുന്നു. പൂമ്പൊടിയിലെ സെക്സ് സെൽ ന്യൂക്ലിയസ്സ് ഓവ്യൂളിലേയ്ക്ക് കടക്കുന്നു. അവിടെ എഗ് സെല്ലുമായും എൻഡോസ്പേം ന്യൂക്ലിയസ്സുമായും പൂമ്പൊടിയിലെ സെക്സ് സെൽ സംയോജിക്കുന്ന പ്രക്രിയയാണ് ഡബിൾ ഫെർട്ടിലൈസേഷൻ. പുതുതായി രൂപപ്പെടുന്ന സിക്താണ്ഡം ഭ്രൂണമായും തൈച്ചെടിയായും പരിണമിക്കുന്നു. അണ്ഡാശയം ഫലമായും അണ്ഡം വിത്തായും അണ്ഡാശയഭിത്തി ഫലകഞ്ചുകമായും ക്രമേണ മാറ്റപ്പെടുന്നു. അണ്ഡാശയഭിത്തി വിത്തിന്റെ പുറം ആവരണവുമായി യോജിച്ച് നെല്ലിലും ഗോതമ്പിലും തവിട് രൂപപ്പെടുന്നു.
പന്നൽച്ചെടികളിലെ ലൈംഗികപ്രത്യുൽപ്പാദനം
റൈസോം എന്ന ഭാഗവും വേരുകളും ഇലകളുമുള്ള സ്പോറോഫൈറ്റുകളാണ് പന്നൽച്ചെടികൾ(ഫേൺ). ഇവയ്ക് പൂക്കളെ വിത്തുകളോ ഇല്ല. ഇരട്ട ക്രോമസോം എണ്ണം ഉൾക്കൊള്ളുന്ന സ്പോറോഫൈറ്റ് ഘട്ടത്തിൽ ഊനഭംഗം വഴി ക്രോമസോം എണ്ണം പകുതിയായ രേണുക്കളെ ഉത്പാദിപ്പിക്കുന്നു. ഈ രേണുക്കൾ ക്രമഭംഗത്തിന് വിധേയമായി പ്രകാശസംശ്ലേഷണ ശേഷിയുള്ള പ്രോതാലസ്സിനെ ഉൾക്കൊള്ളുന്ന ഗാമറ്റോഫൈറ്റ് ഘട്ടത്തിലെത്തുന്നു. ഗാമറ്റോഫൈറ്റ് ശരീരമായ താലസ്സിലെ ഗോളാകൃതിയിലുള്ള ആന്തരിഡിയയിൽ ചലനശേഷിയുള്ള പുംബീജങ്ങളും ഫ്ലാസ്കിന്റെ രൂപത്തിലുള്ള ആർക്കിഗോണിയയിൽ അണ്ഡങ്ങളും രൂപപ്പെടുന്നു. ഇവയുടെ ബീജസങ്കലനഫലമായി ഉണ്ടാകുന്ന സിക്താണ്ഡം ഡിപ്ലോയിഡ് സ്പോറോഫൈറ്റായി വളർച്ച തുടരുന്നു.
ബ്രയോഫൈറ്റകളിലെ ലൈംഗികപ്രത്യുൽപ്പാദനം
ശേവാലം (മോസ്),ലിവർവേർട്ട്, ഹോൺവേർട്ട് പോലെയുള്ള സസ്യങ്ങളെ ഉൾക്കൊള്ളുന്ന ബ്രയോഫൈറ്റകളിൽ ആന്തരിഡിയ, ആർക്കിഗോണിയ എന്നിവിടങ്ങളിൽ യഥാക്രമം പുംബീജങ്ങളും അണ്ഡങ്ങളും ക്രമഭംഗം വഴി രൂപപ്പെടുന്നു. ഇവ ചേർന്നുണ്ടാകുന്ന സിക്താണ്ഡം വളർന്ന് ഡിപ്ലോയിഡ് സ്പോറോഫൈറ്റ് ഉണ്ടാകുന്നു.
ഫംഗസ്സുകളിലെ ലൈംഗികപ്രത്യുൽപ്പാദനം
ഡ്യൂട്ടറോമൈസെറ്റിസ് എന്ന ഫംജൈ ഇംപെർഫെക്ടെയിലൊഴിച്ച് മിക്ക ഫംഗസ്സുകളിലും പ്ലാസ്മോഗാമി, കാരിയോഗാമി, ഊനഭംഗം എന്നിങ്ങനെ മൂന്നുഘട്ടങ്ങളിലൂടെ നടക്കുന്ന പ്രത്യുൽപ്പാദനം വഴി റെസ്റ്റിംഗ് സ്പോറുകളുണ്ടാകുന്നു.
ജന്തുക്കളിലെ ലൈംഗികപ്രത്യുൽപ്പാദനം
സസ്യങ്ങളിലേതുപോലെ ജന്തുക്കളിലും പുംബീജങ്ങളും അണ്ഡങ്ങളും ചേർന്ന് സിക്താണ്ഡം രൂപപ്പെടുകയും അവ വളർന്ന് പൂർണ്ണവളർച്ചയെത്തിയ ജീവിയായി മാറുകയും ചെയ്യുന്നു. ജന്തുക്കൾ ഉത്പാദിപ്പിക്കുന്ന അണ്ഡങ്ങൾക്കും പുംബീജങ്ങൾക്കും എണ്ണത്തിൽ വ്യത്യാസമുണ്ടാകാം. ഒറ്റത്തവണ തവളകൾ 1500 ഉം അണലി 12 ഉം മനുഷ്യൻ ഒന്നുമാണ് അണ്ഡങ്ങളെ ഉത്പാദിപ്പിക്കുന്നത്. ജന്തുക്കളിൽ ബീജസംയോഗം ബാഹ്യമോ ആന്തരികമോ ആകാം.മത്സ്യങ്ങളും ഉഭയജീവികളും ജലത്തിൽ ബീജങ്ങളെ നിക്ഷേപിക്കുകയും അവ ശരീരത്തിനുപുറത്ത് ജലം മാധ്യമമായി സ്വീകരിച്ച് ബാഹ്യബീജസംയോജനം നടത്തുന്നു. സസ്തനികൾ, പക്ഷികൾ, ഉരഗങ്ങൾ എന്നിവയിൽ മാതൃശരീരത്തിനകത്തേയ്ക്ക് പൂംബീജങ്ങൾ പ്രവേശിപ്പിക്കപ്പെടുകയും ശരീരത്തിനകത്ത് അണ്ഡങ്ങളുമായി യോജിച്ച് സിക്താണ്ഡം രൂപപ്പെടുകയും ചെയ്യുന്നു. ആന്തരബീജസംയോഗം മിക്ക ഉയർന്നയിനം ജന്തുക്കളിലും കാണപ്പെടുന്നു. എക്കിഡ്ന, പ്ലാറ്റിപ്പസ് എന്നിവ ഒഴിച്ച് മിക്ക സസ്തനികളിലും സന്താനങ്ങൾ അവുയുടെ ഭ്രൂണവളർച്ച പൂർത്തിയാക്കുന്നത് മാതൃശരീരത്തിനകത്ത് ഗർഭാശയഭിത്തിക്കുള്ളിലാണ്. ലൈംഗികപ്രത്യുൽപ്പാദനം നടത്തുന്ന ജന്തുക്കൾ ആൺ-പെൺ രൂപവ്യത്യാസം കാണിക്കുന്നതിനെ സെക്ഷ്വൽ ഡൈമോർഫിസം എന്നുവിവക്ഷിക്കപ്പെടുന്നു. സസ്തനികളിലും പക്ഷികളിലും ഉഭയജീവികളിലുംപുംബീജങ്ങൾ രൂപപ്പെടുത്തുന്നത് വൃഷണങ്ങളിലാണ് പ്രൈമോർഡിയൽ കോശങ്ങൾ തുടർച്ചയായി ഊനഭംഗത്തിലൂടെ വിഭജിക്കപ്പെട്ട് സ്പെർമാറ്റോജനസിസിന് വിധേയമാകുന്നു. പിന്നീട് സ്പെർമിയോജനസിസിലൂടെ സഞ്ചാഗയോഗ്യമായ ബീജങ്ങളുണ്ടാകുന്നു. അണ്ഡാശയങ്ങളിൽ അണ്ഡങ്ങൾ രൂപപ്പെടുന്നതും ഊനഭംഗം വഴിയാണ്. അണ്ഡങ്ങൾ ചാക്രികമായി ശരീരത്തിനുപുറത്തെത്തുന്നത് ചിലയിനം ജന്തുക്കളിൽ ഇസ്ട്രസ് ചക്രവും മനുഷ്യരിൽ ആർത്തവചക്രവും വഴിയാണ്. മണ്ണിരയിൽ പുംബീജങ്ങളും സ്ത്രീബീജങ്ങളും ഒരേ ജീവിയിൽത്തന്നെ കാണപ്പെടുന്നു. ഉഭയലിംഗജീവിയാണെങ്കിലും പ്രത്യുൽപാദനത്തിൽ രണ്ടുജീവികളും പങ്കെടുക്കേണ്ടതുണ്ട്. . ഉഭയലിംഗജീവിയായ നാടവിരയിൽ അതേജന്തുവിന്റെ ലിംഗകോശങ്ങൾ പരസ്പരം യോജിച്ച് സിക്താണ്ഡങ്ങളുണ്ടാകുന്നു.
ലിംഗകോശങ്ങളുടെ ഘടന
ലൈംഗികപ്രത്യുൽപ്പാദനത്തിൽ പങ്കെടുക്കുന്ന ലിംഗകോശങ്ങൾക്ക് ആകൃതിയിലും ഘടനയിലും സാമ്യതയോ വ്യത്യാസമോ ഉണ്ടാകാം. മനുഷ്യരിൽ പുംബീജത്തിന് 0.05 മി.മീറ്ററേ വലിപ്പമുള്ളൂ. ഇവയ്ക്ക് സഞ്ചാരശേഷിയുണ്ട്. വാലുപയോഗിച്ച് ദ്രവമാധ്യമത്തിലൂടെ സഞ്ചരിക്കാനും കഴിയും. വ്യക്തമായ ഒരു തലഭാഗവും വാലും ചെറിയ കഴുത്തും ഇവയ്ക്കുണ്ട്. ഇവ പ്രായപൂർത്തിയാകുന്നതിനനുസരിച്ചാണ് ഉത്പാദിപ്പിക്കപ്പെടുന്നത്. മനുഷ്യരിലെ ഏറ്റവും ചെറിയ കോശമാണിത്, അണ്ഡങ്ങൾക്ക് ഗോളാകൃതിയാണുള്ളത്. 0.14 മി.മീറ്ററാണ് ഇവയുടെ വലിപ്പം. സ്വയം ചലനശേഷിയില്ലാത്ത ഇവ പെൺകുട്ടി ജനിക്കുന്ന സമയത്തുതന്നെ പ്രാഥമികഅണ്ഡകോശങ്ങളായി രൂപപ്പെട്ടിരിക്കും.
ഷഡ്പദങ്ങളിലെ ലൈംഗികപ്രത്യുൽപ്പാദനം
ഷഡ്പദങ്ങളിൽ പുംബീജവും അണ്ഡവും ശരീരത്തിനകത്തായി സംയോജിപ്പിക്കപ്പട്ട് സിക്താണ്ഡങ്ങൾ രൂപപ്പെടുന്നു. ബീജസംയോജനത്തിനുമുമ്പ് ഇവയിൽ ബീജങ്ങൾ പതിപ്പിക്കുന്നതിന് മേറ്റിംഗ് ഡാൻസ് നടത്തുന്നു. തേനീച്ചകളിൽ ബീജസംയോഗം നടക്കാത്ത അണ്ഡങ്ങൾ വളർന്ന് ആൺതേമീച്ചകൾ ഉണ്ടാകുന്ന പ്രക്രിയയാണ് അനിഷേകജനനം.
സസ്തനികളിലെ ലൈംഗികപ്രത്യുൽപ്പാദനം
സസ്തനികളിൽ സ്ത്രീബീജങ്ങൾ രൂപപ്പെടുന്നത് അണ്ഡാശയങ്ങളിലാണ്. മനുഷ്യരിൽ ഉദരാശയത്തിനകത്ത് ഇരുവശങ്ങളിലുമായി കാണപ്പെടുന്ന അണ്ഡാശയങ്ങളിൽ നിന്നും രൂപപ്പെടുന്ന അണ്ഡങ്ങൾ അണ്ഡവാഹിനിക്കുഴലുകൾ വഴി ഗർഭാശയത്തിലേയ്ക്ക് സീലിയ ചലനങ്ങളിലൂടെ നീങ്ങുന്നു. പുംബീജങ്ങൾ രൂപപ്പെടുന്നത് വൃഷണങ്ങളിലാണ്. രൂപപ്പെടുന്ന ബീജങ്ങൾ ബീജവാഹി വഴി ശുക്ലത്തിലൂടെ പുറത്തെത്തുന്നു. അണ്ഡവാഹിനിക്കുഴലുകളിൽ ചലിച്ചെത്തുന്ന പുംബീജങ്ങൾ ഇവയുമായി സംയോജിച്ചുണ്ടാകുന്ന സിക്താണ്ഡം ഗർഭാശയഭിത്തിക്കുള്ളിലെ എൻഡോമെട്രിയത്തിൽ പതിപ്പിക്കപ്പെടുന്നു. പ്ലാസന്റ എന്ന താൽക്കാലികസംവിധാനത്തിലൂടെ മാതാവിൽ നിന്നും ഓക്സിജനും പോഷകങ്ങളും സന്താനത്തിലെത്തുന്നു. മലിനവസ്തുക്കൾ കുഞ്ഞിൽ നിന്നും പുറത്തുകടക്കുന്നതും ഈ സംവിധാനത്തിലൂടെയാണ്. ഇങ്ങനെ ഓരോ സസ്തനിയും വളർച്ചപൂർത്തിയാക്കപ്പെടുന്ന കാലഘട്ടത്തെ ഗർഭധാരണകാലം അഥവാ ജെസ്റ്റേഷണൽ പീരിയഡ് എന്നുവിളിക്കുന്നു. ഓരോ ജീവിയിലും ഗർഭധാരണകാലം വ്യത്യസ്തപ്പെട്ടിരിക്കുന്നു. ആനകളിൽ 616 ദിവസവും നായ്ക്കളിൽ 61 ദിവസവും മനുഷ്യനിൽ 266 ദിവസവുമാണ് ഈ കാലയളവ്. ഇക്കാലയളവോടെ വളർച്ച പൂർത്തിയാകുന്ന കുഞ്ഞുങ്ങൾ ശരീരത്തിനുവെളിയിലെത്തുന്നത് പ്രസവത്തിലൂടെയാണ്. പ്ലാസന്റ വേർപെട്ട് മറൂളയാകുന്നു. ഇക്കാരണത്താൽ പ്രസവസമയത്ത് രക്തസ്രാവമുണ്ടാകുന്നു. ജനിക്കുന്ന കുഞ്ഞുങ്ങളെ പാലൂട്ടി വളർത്തുന്ന സ്വഭാവമാണ് സസ്തനികൾക്കുള്ളത്.
പി.കെ. ജയലക്ഷ്മി
പതിമൂന്നാം കേരളാ നിയമസഭയിലെ    ഉമ്മൻ ചാണ്ടി മന്ത്രി സഭയിൽ പിന്നോക്ക ക്ഷേമ വകുപ്പ് മന്ത്രി ആയിരുന്നു '''പി. കെ ജയലക്ഷ്മി'''. മാനന്തവാടി മണ്ഡലത്തിൽ നിന്നായിരുന്നു തെരഞ്ഞെടുക്കപ്പെട്ടത്. പട്ടിക വർഗ്ഗ വിഭാഗത്തിൽ നിന്നുള്ള ആദ്യ മന്ത്രിയും സംസ്ഥാനത്തെ ഏറ്റവും പ്രായം കുറഞ്ഞ വനിതാ മന്ത്രിയുമായിരുന്നു ജയലക്ഷ്മി.
കുറിപ്പുകൾ
൧ കേരളസംസ്ഥാന മന്ത്രിസഭയിലെ ആറാമത്തെ വനിതാ മന്ത്രിയാണ് പി.കെ. ജയലക്ഷ്മി. കെ.ആർ. ഗൗരിയമ്മ, എം. കമലം, എം.ടി. പത്മ, സുശീല ഗോപാലൻ, പി.കെ. ശ്രീമതി എന്നിവരാണ് മുൻ വനിതാ മന്ത്രിമാർ.
അവലംബം
വർഗ്ഗം:1980-ൽ ജനിച്ചവർ വർഗ്ഗം:ഒക്ടോബർ 3-ന് ജനിച്ചവർ വർഗ്ഗം:പതിമൂന്നാം കേരള നിയമസഭയിലെ മന്ത്രിമാർ വർഗ്ഗം:കേരളത്തിലെ പിന്നോക്കക്ഷേമവകുപ്പ് മന്ത്രിമാർ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:കേരളത്തിലെ യുവജനകാര്യ വകുപ്പ് മന്ത്രിമാർ വർഗ്ഗം:കേരള നിയമസഭയിലെ വനിതാ മന്ത്രിമാർ വർഗ്ഗം:വയനാട് ജില്ലയിൽ ജനിച്ചവർ
സംഝോത എക്സ്പ്രസ്സ്
ഇന്ത്യയിലെ ഡൽഹി, അത്താരി എന്നീ സ്ഥലങ്ങളേയും പാകിസ്താനിലെ ലാഹോറിനേയും ബന്ധിപ്പിച്ച് ആഴ്ചയിൽ രണ്ട് ദിവസം (ചൊവ്വ,വെള്ളി ദിവസങ്ങൾ) ഓടുന്ന ട്രെയിനാണ് സംഝോത എക്സ്പ്രസ്സ് (ഹിന്ദി: समझौता एक्सप्रेस, ഉർദു: سمجھوتا اکسپريس). സൗഹൃദ എക്സ്പ്രസ്സ് (Friendship Express) എന്നാണ് പൊതുവിൽ ഈ ട്രെയിൻ അറിയപ്പെടുന്നത്. സംഝോത എന്ന പദത്തിന് ഹിന്ദിയിലും ഉർദുവിലും ഉടമ്പടി, രഞ്ജിപ്പ് എന്നൊക്കെയാണ് അർത്ഥം.
ഥാർ എക്സ്പ്രസ്സ് പുനഃരാരംഭിക്കുന്നത് വരെ സംഝോത എക്സ്പ്രസ്സ് മാത്രമായിരുന്നു ഇന്ത്യയേയും പാകിസ്താനെയും ബന്ധിപ്പിച്ചിരുന്ന ഏക റയിൽ ബന്ധം. സിംല കരാറിനെ തുടർന്ന് 1976 ജൂലൈ 22 നാണ് ഈ ട്രെയിൻ ആരംഭിച്ചത്. 42 കിലോമീറ്റർ ദൂരമുള്ള അമൃതസറിനേയും ലാഹോറിനേയും ബന്ധിപ്പിക്കുന്ന ട്രെയിൻ ആയിരുന്നു അക്കാലത്ത് സംഝോത എക്സ്പ്രസ്സ്. 1980 കളുടെ ഒടുവിൽ പഞ്ചാബിലുണ്ടായ അസ്വസ്ഥതയുടെ ഫലമായി സുരക്ഷയിലുള്ള ആശങ്കകാരണം ഇന്ത്യൻ റെയിൽവേ സംഝോത എക്സ്പ്രസ്സിന്റെ സേവനം അത്താരിയിൽ വേണ്ടെന്ന് തീരുമാനിച്ചു. 2000 ഏപ്രിൽ 14 ന് ഇന്ത്യൻ റയിൽവേയും പാകിസ്താൻ റയിൽവേയും തമ്മിലുള്ള ധാരണയുടെ അടിസ്ഥാനത്തിൽ ദൂരം മൂന്ന് കിലോമീറ്ററിനുള്ളിൽ ഒതുക്കാൻ തീരുമാനമായി.
സംഝോത എക്സ്പ്രസ്സ് ആരംഭിച്ചത് ദിനേനയുള്ള സേവനത്തോടെയായിരുന്നു. 1994 ൽ ആഴ്ചയിലൊരിക്കലായി. 2002 ജനുവരി ഒന്നിന് ആണ് ആദ്യമായി ഈ ട്രെയിൻ അതിന്റെ ഓട്ടം നിർത്തേണ്ടിവന്നത്. 2001 ഡിസംബർ 13 ന് ഇന്ത്യൻ പാർലമെന്റിന് നേരെയുണ്ടായ ഭീകരാക്രമണത്തെ തുടർന്നായിരുന്നു അന്ന് ഓട്ടം നിറുത്തിവെച്ചത്. എന്നാൽ 2004 ജനുവരി 15 ന് ട്രെയിൻ സേവനം പുനഃരാരംഭിച്ചു. 2007 ഡിസംബർ 27 ന് ബേനസീർ ഭൂട്ടോ കൊല്ലപ്പെട്ടതിനെ തുടർന്നും സംഝോത എക്സ്പ്രസ്സിന്റെ ഓട്ടം താൽകാലികമായി നിറുത്തിവെച്ചു.
2007 ലെ ബോംബ് സ്ഫോടനം
2007 ഫെബ്രുവരി 19 ന് പുലർച്ചെ സംഝോത എക്സ്പ്രസ്സ് എന്ന ഈ 'സമാധാന ട്രെയിനിൽ' ഉണ്ടായ ബോംബ്സ്ഫോടനം 68 ആളുകൾ മരണമടയാനും നിരവധിപേർക്ക് പരിക്കേൽക്കാനും ഇടവന്നു. മരണമടഞ്ഞവരിൽ കൂടുതൽ ആളുകളും പാകിസ്താനിൽ നിന്നുള്ളവരും ഇന്ത്യയിൽ നിന്നുള്ള ട്രെയിൻ സുരക്ഷാ സേനാനികളുമായിരുന്നു. ഹരിയാനയിലെ പാനിപറ്റിലുള്ള ദീവാന സ്റ്റേഷനിൽ വച്ചായിരുന്നു ബോംബാക്രമണം നടന്നത്. പൊട്ടാത്ത മൂന്ന് ബോംബുകൾ അടക്കം പല മാരകസ്ഫോടക വസ്തുക്കളും ഉദ്യോഗസ്ഥർ സംഭവസ്ഥലത്ത് നിന്ന് കണ്ടെടുക്കുകയുണ്ടായി. 2009 ജൂലൈ 1 ന് അമേരിക്ക, അതിന്റെ ഡിപ്പാർട്ട്മെന്റ് ഓഫ് ട്രഷറി വെളിപ്പെടുത്തിയ റിപ്പോർട്ടിൽ ലഷ്കറെ തൈബയുടെ ആരിഫ് ഖസ്മാനിക്ക് സംഝോത എക്സ്പ്രസ്സ് സ്ഫോടനത്തിൽ പങ്കുള്ളതായി വെളിപ്പെടുത്തിയെങ്കിലും ഹിന്ദു തീവ്രവാദി നേതാവ് സ്വാമി അസിമാനന്ദയാണ് ഈ സ്ഫോടനം ആസൂത്രണം ചെയ്തത് എന്ന് ദേശീയ അന്വേഷണ ഏജൻസി (എൻ.ഐ.എ) കണ്ടെത്തുകയും അവർക്കെതിരെ കുറ്റം ചുമത്തുകയും ചെയ്തു. പശ്ചിമബംഗാളിൽ ജനിച്ച അസീമാനന്ദ എന്ന ജതിൻ ചാറ്റർജി, 1978 ൽ ആർ.എസ്.എസിന്റെ പ്രേരണയാൽ വനവാസി കല്യാൺ ആശ്രമത്തിൽ ചേർന്നയാളാണ്.
എന്നാൽ 2010 ഡിസംബർ 30 ന് ദേശീയ അന്വേഷണ ഏജൻസി (എൻ.ഐ.എ) പ്രഖ്യാപിച്ചത് സംഝോത എക്സ്പ്രസ്സ് സ്ഫോടനത്തിനു പിന്നിൽ സ്വാമി അസിമാനന്ദയാണെന്നതിന് തങ്ങളുടെ പക്കൽ വ്യക്തമായ തെളിവുണ്ടന്നാണ്. ഒരു എൻജിനിയറിംഗ് ബിരുദധാരിയായ സന്ദീപ് ഡാങ്കെയെയും ഇലക്ട്രിഷ്യനായ രാംജി കൽസങ്കറയേയും സ്ഫോടക വസ്തുക്കൾ നിർമ്മിക്കുന്നതിനായി സ്വാമി അസിമാനന്ദ ഉത്തരവാദിത്തപ്പെടുത്തി. ഹൈന്ദവ തീവ്രവാദി സംഘടനകളാണ് സംഝോത എക്സ്പ്രസ്സ് സ്ഫോടനത്തിനു പിന്നിലെന്ന് സ്വാമി അസിമാനന്ദ ന്യായാധിപനു മുമ്പാകെ കുറ്റസമ്മതം നടത്തിയതായി 2011 ജനുവരി 8 ന് പുറത്തുവന്നു. എന്നാൽ ഇതു സ്വാമി അസിമാനന്ദയെകൊണ്ട് നിർബന്ധിച്ച് പറയിപ്പിച്ചതാണെന്ന് പിന്നീട് അസിമാനന്ദയുടെ വക്കീൽ വാദിച്ചു. ബോധപൂർവം സ്വാമി അസിമാനന്ദയുടെ ഏറ്റുപറയൽ മാധ്യമങ്ങൾക്ക് ചോർത്തി നൽകി എന്ന് ആരോപിച്ച് ഇന്ദ്രേഷ് കുമാർ സി.ബി.ഐക്കെതിരെ വക്കീൽ നോട്ടീസ് അയച്ചു.
ഹെസ്റ്റിയ
ഗ്രീക്ക് ഐതിഹ്യത്തിലെ അടുപ്പിന്റെയും കുടുംബങ്ങളുടെയും ദേവതയാണ് ഹെസ്റ്റിയ. ഗ്രീക്ക് മിത്തോളജി അനുസരിച്ച്,ക്രോണസിന്റെയും റിയയുടെയും പുത്രിയാണ്. വീടുകളിൽനടത്തുന്ന പൂജകളിൽ ആദ്യ അർപ്പിതം ഹെസ്റ്റിയക്കാണ് നിവേദിച്ചിരുന്നത്. പ്രൈറ്റാനെമുകളുടെ അടുപ്പുകൾ ഹെസ്റ്റിയയുടെ ക്ഷേത്രമായി പ്രവർത്തിച്ചു. പുതിയ കോളനികൾ സ്ഥാപിക്കുമ്പോൾ മാതൃ നഗരത്തിലെ പൊതു അടുപ്പിൽ നിന്ന് പുതിയ സ്ഥലത്തേക്ക് തീ കൊണ്ടുപോയിരുന്നു. റോമൻ ഐതിഹ്യത്തിലെ വെസ്റ്റ, ഹെസ്റ്റിയയുമായി ബന്ധപ്പെട്ട ദേവതയാണ്. ഗ്രീക്ക്-റോമൻ ഭവനങ്ങളിലെ അടുപ്പുകൾ ഒരിക്കലും അണച്ചിരുന്നില്ല. അണക്കുകയാണെങ്കിൽത്തന്നെ, അത് ആചാരപരമായി വിവിധ ചടങ്ങുകളോടെയാണ് ചെയ്യുന്നത്. ശുദ്ധീകരണത്തിന്റെയും പുനരുദ്ധാനത്തിന്റെയും ക്രീയകൾക്കുശേഷം അടുപ്പ് വീണ്ടും കത്തിക്കുകയും ചെയ്യും.
അവലംബം
വർഗ്ഗം:ഗ്രീക്ക് ദൈവങ്ങൾ
മേരി ഓഫ് മൊഡെന
മേരി ഓഫ് മൊഡെന (ഇറ്റാലിയൻ: മരിയ ഡി മൊഡെന) (മരിയ ബിയാട്രിസ് അന്ന മാർഗരിറ്റ ഇസബെല്ല ഡി എസ്റ്റെ; 5 ഒക്ടോബർ [ഒ.എസ്. 25 സെപ്റ്റംബർ] 1658 - 7 മെയ് [ഒ.എസ്. 26 ഏപ്രിൽ] 1718) ജെയിംസ് II, VII (1633-1701) ന്റെ രണ്ടാമത്തെ ഭാര്യയായി ഇംഗ്ലണ്ട്, സ്കോട്ട്ലൻഡ്, അയർലൻഡ് എന്നിവിടങ്ങളിലെ പട്ടമഹിഷിയായിരുന്നു. ഭക്തയായ റോമൻ കത്തോലിക്കയായ മേരി, ചാൾസ് രണ്ടാമന്റെ (1630–1685) ഇളയ സഹോദരനും അടുത്ത അനന്തരാവകാശിയുമായിരുന്ന വിഭാര്യനായ ജെയിംസിനെ വിവാഹം കഴിച്ചു. രാഷ്ട്രീയത്തിൽ താൽപ്പര്യമില്ലാത്ത അവൾ ജെയിംസിനോടും അവരുടെ മക്കളോടും അർപ്പണബോധമുള്ളവളായിരുന്നു, അവരിൽ രണ്ടുപേർ അതിജീവിച്ചു പ്രായപൂർത്തിയിലെത്തി. സിംഹാസനങ്ങളുടെ യാക്കോബായ അവകാശവാദിയായ, ജെയിംസ് ഫ്രാൻസിസ് എഡ്വേർഡ്, ലൂയിസ മരിയ തെരേസ.
വടക്കുപടിഞ്ഞാറൻ ഇറ്റാലിയൻ രാജകുമാരിയായി ഡച്ചി ഓഫ് മൊഡെനയിൽ ജനിച്ച മേരിയെ അവശേഷിക്കുന്ന ഏക മകൻ ജെയിംസ് ഫ്രാൻസിസ് എഡ്വേർഡിന്റെ വിവാദമായ ജനനമാണ് പ്രധാനമായും ഓർമ്മിക്കുന്നത്. അദ്ദേഹം ഒരു "ചാഞ്ചെലിങ്" ആണെന്നും ഭർത്താവിന്റെ കത്തോലിക്കാ സ്റ്റുവർട്ട് രാജവംശം ശാശ്വതമാക്കുന്നതിനായി ജനന അറയിലേക്ക് ഒരു ചൂടുപിടിപ്പിക്കുന്ന ചട്ടിയിൽ കൊണ്ടുവന്നതായും പരക്കെ പ്രചരിച്ചിരുന്നു. ആരോപണം മിക്കവാറും തെറ്റാണെങ്കിലും തുടർന്നുള്ള പ്രിവി കൗൺസിൽ അന്വേഷണത്തിൽ ഇത് സ്ഥിരീകരിക്കപ്പെട്ടുവെങ്കിലും, ജെയിംസ് ഫ്രാൻസിസ് എഡ്വേർഡിന്റെ ജനനം "മഹത്തായ വിപ്ലവത്തിന്" കാരണമായ ഘടകമാണ്. ജെയിംസ് II ,VII സ്ഥാനഭ്രഷ്ടനാക്കുകയും അദ്ദേഹത്തിന് പകരം പ്രൊട്ടസ്റ്റന്റ് ആദ്യ വിവാഹമായ ആൻ ഹൈഡിന്റെ (1637-1671) മൂത്ത മകൾ മേരി രണ്ടാമനെ നിയമിക്കുകയും ചെയ്തു. അവരും ഭർത്താവ് ഓറഞ്ചിലെ വില്യം മൂന്നാമനും സംയുക്തമായി "വില്യം ആന്റ് മേരി" ആയി ഭരണം നടത്തി.